“Ay bisavadlar, siz axı hardan biləsız ki…” – Mübariz Mənsimov\nTarix 19.06.19, 23:32\n“Quru yük və tanker gəmilərini ayıra bilməyən, amma oğurluq pulla sifariş verib yazı yazdıran bisavadlara buradan müraciət edirəm. Yorulmadınız mənim haqqımda səviyyəsiz xəbərlər yazdırmağa? Siz o yazılarla məni ləkələyə biləcəyinizi düşünürsüz? Məndən “xalq düşməni” düzəltməyə çalışırsınız? Kimdir Azərbaycan xalqının dəyərlərinə hörmət etməyən?! Bunu heç olmasa, siz deməyin”.\nAzFakt.com xəbər verir ki, bunu Palmali Holdinqin prezidenti Mübariz Mənsimov bəzi saytlarda onun köhnə gəmini rənglədərək ona “Məhəmməd Əmin Rəsulzadə” adını verməsində ittiham olunmasına cavab verərkən deyib.\nM. Məsimov bildirib ki, bütün Avropa ona qarşı bu tiplu xəbər yayanların sərvətindən, ciblərinə axan neft pullarını limitsiz xərcləməyindən danışır: “Dəyərdən danışan dəyərsizlər! Əsl dələduz sizsiniz. Sizin kim olduğunuzu xalq yaxşı bilir.\nGəmiyə gəldikdə, bəli, “Məhəmməd Əmin Rəsulzadə” bizim donanmanın yeni gəmisidir. 2019-cu ilin standartlarına uyğun reniveyşn edilmiş loyd tərəfindən təsdiqlənmiş və həyəcanla səfərə cıxmasını gözlədiyimiz gəmidir.\nBu gəmi tankerdən quru yük gəmisinə cevrilmiş və yük gəmisi olaraq dünya sularında üzəcək. Ay bisavadlar, siz axı hardan biləsız ki, tanker nədir, quru yük gəmisi nədir.\nBir də ki, gəminin texniki baxımdan, yeni və ya köhnə olmasının adın əbədiləşdirilməsinə nə aidiyyatı var? Axmaqlar, lap elə 21 illik gəminin adını dəyişərək, “Məhəmməd Əmin Rəsulzadə” qoymuşamsa, burada nə var? Siz Rəsulzadə adının əbədiləşdirilməsi ilə bağlı nə etmisiniz bu günə qədər?\nHəm də ki, adı “qara siyahı”da olan bir gəmi dünya sularına necə buraxıla bilər?! Gəmidə son boyama işləri görülür və yola cıxmaq üzrədir. Biz Palmali olaraq millətimin baş tacı olan hər bir azərbaycanlının adını əbədiləşdirməyə davam edəcəyik.\nNecə ki, Heydər Əliyev, Mir Cəlal Paşayev, Mübariz İbrahimov adları dünya sularında yaşayır, Məhəmməd Əmin Rəsulzadə və Əbülfəz Elçibəyin adları verilmiş gəmilər də eyni şəkildə fəaliyyət göstərəcəklər”.\nQeyd edək ki, “Mənsimov Rəsulzadənin adını qara siyahıda olan 21 illik köhnə gəmiyə verib — RƏZALƏT” adlı yazıda qeyd olunur ki, Mübariz Mənsimov ötən ay açıqlamasında “Yeni inşa edəcəyimiz gəmilərə Məmməd Əmin Rəsulzadə və Əbülfəz Elçibəyin adlarını verəcəyik” desə də, daha sonra 21 yaşlı və neft qaçaqmalçılığında istifadə edilən bir gəmisinin adını dəyişdirib Rəsulzadənin adını verməsi ilə özünü ifşa edib: “Həmin gəmi bir çox ölkələrin qara siyahısındadır və sabah o gəmi hansısa ölkə sularında saxlanıldıqda Mənsimov hay-həşir qoparacaq ki, gəmini adına görə saxlayıblar.\nMənsimov ictimaiyyət arasında nüfuza malik şəxsiyyətlərin, qəhrəmanların, dövlət xadimlərinin adından istifadə edərək öz “dahi” əməllərini həyata keçirir, bir daşla iki quş vurduğunu düşünür. Simasını büruzə verdikdən sonra dənizçilik sektorunda da əlindəki müştəriləri bir-bir itirən keçmiş biznesmen indi həm də siyasi xəyallar qurmağa başlayıb. Azərbaycan əsilli Vahid Ələkbərovun rəhbəri olduğu “Lukoil” şirkətinə qarşı dələduzluğunun üstü açıldıqdan və Mənsimov Ələkbərovun onu bu səhvlərinə görə bağışlamayacağını gördükdən sonra ümidini sosial şəbəkələrə bağlayır.\nDigər tərəfdən, 2015-ci ildə Ukrayna parlamentində ciddi müzakirələrə səbəb olmuş, həmçinin, Ukrayna Prokurorluğu tərəfindən neft qaçaqmalçılığı etdiyi üçün cinayət işi açılan “ADRIATIC MARINER” gəmisinə Liberiya bayrağı çəkərək “MAMMAD AMIN RESULZADEH” adının verilməsi Azərbaycan xalqına lütf yox, xəyanət və məsuliyyətsizlikdir.\nSOCAR Azərbaycanın dövlət şirkətidir və Mənsimovun oradan oğurladığı pullar Azərbaycan dövlətinindir, xalqınındır. İndi bu pulları geri ödəməmək üçün Mənsimov hər yola əl atır. Sosial şəbəkələrdə, yaxud muzdlu jurnalistlər vasitəsilə dövlət rəsmilərini təhdid edir, özünü Azərbaycan üçün canıyanan göstərərək, hadisələrdən məlumatsız şəxsləri səhv yönləndirərək, özünü haqlı göstərməyə çalışır. Borcları qarşılığında sabah məhkəmələrin verəcəyi qərarı siyasiləşdirmək üçün siyasi çıxışlar edir”.\nXəbərin oxunma sayı : 403\n18.11.19 Əhməd Əhmədzadənin yarıtmazlığına son qoyulur: “Meliorasiya və Su Təsərrüfatı” ləğv edilir\n18.11.19 Bu şəxslərin sürücülük hüququ əlindən alına bilər - Tibbi müayinə geri qayıdır?\n18.11.19 Sənədsiz evlərin taleyindən xəbər var – Bakı Şəhər İcra Hakimiyyətindən açıqlama\n18.11.19 Prezident Vasif Talıbovu qəbul edib - “Naxçıvanda da şəffaflıq tam təmin edilməlidir”\n18.11.19 Nazir oğlu 30 milyon avroluq zavodun tikintisini başa çatdıra bilmir - Bosniya hökumətinə müraciət etdi, rədd cavabı aldı...\n18.11.19 “PAŞA Holdinq”dən “Sumqayıt Texnologiyalar Parkı”nın rəhbərliyinə təyinat - FOTO\n18.11.19 Millət vəkili, yoxsa biznesmen polkovnik?\n18.11.19 Enerji Məsələlərini Tənzimləmə Agentliyi: Qaz limiti ilə bağlı şikayətlər çox idi\n18.11.19 Mandatı təhvil ver, İqbal Məmmədov! - Deputata açıq məktub!\n18.11.19 Ekologiya nazirliyində şübhəli tender - “Köhnə hava“da olanlar kimlərdir?\n18.11.19 “Azərbaycanda 145 qadın şəxsi biznesini yaradıb” – Komitə sədri\n18.11.19 “Azərbaycan dilinin orfoqrafiya lüğəti” nəşrə göndərilib – İsa Həbibbəyli\n18.11.19 “Bakıda 10 massivdə qazlaşma işləri davam edir” – Azəriqaz\n18.11.19 “9 rayonda şəhid ailələri və Qarabağ əlillərinə ev verilib” – Nazirlik\n16.11.19 “Mühacir biznesi” ilə bağlı yeni sənədlər yayıldı - Fotolar\n16.11.19 SOCAR “Azəristiliktəchizat”ın borclu olmasına baxmayaraq əhalini soyuqda qoymadı\n16.11.19 “Bu qədər böyük qiymət qoymaq...” – Pulsuzdursa, niyə 210 manat ödəyirik?\n16.11.19 “Azəriqaz“dan istiliklə bağlı əhaliyə ŞAD XƏBƏR\n16.11.19 “Bələdiyyə seçkilərilə bağlı indiyədək 499 müşahidəçi qeydə alınıb” – Məzahir Pənahov\n16.11.19 Komitə sədrinin 70 yaşlı müavini:“Artıq işləyə bilmirəm, getmək istəyirəm“\n16.11.19 Agentlik direktoru 4 nəfəri vəzifələrindən azad etdi – Nöqsanlara görə\n16.11.19 Azərbaycanda bu şəxslər hər iş saatına görə 15 manat alacaq - Baş nazirdən qərar\n16.11.19 Araz marketdə gülməli endirim - FOTO\n16.11.19 Xaricdə təhsil alanlara bu qədər pul veriləcək – Qərar verildi\n15.11.19 Paytaxt polisinin Cinayət-Axtarış İdarəsinə rəis təyin olundu – Nazirdən yeni əmr\n15.11.19 Azərbaycandan Azərbaycana gömrük rüsumunu kim tətbiq edib? – Prezidentə şikayət\n15.11.19 Yardımlı meşəsindən şikayət var – 500-dən artıq ağac məhv edilib\n15.11.19 Prezidentdən iki İcra Hakimiyyəti ilə bağlı - Sərəncam\n15.11.19 Vergilər Nazirliyi ölkənin tanınmış iqtisadçılarını görüşə çağırdı - Nələr müzakirə edildi?\n15.11.19 Yeni Azərbaycan Partiyasının gücü dövlətimizin gücüdür - Professor Vaqif Abdullayev\n15.11.19 170 min dolları mənimsəyən Hicran Huseynovanı bu dəfə kim qoruyacaq?\n15.11.19 Əmək və Əhalinin Sosial Müdafiəsi Nazirliyində daha bir tender - 2 milyon manatlıq\n15.11.19 Kirayədə qalanlar MÜTLƏQ OXUSUN - Bakıda mənzil sahibi ola bilərsiniz\n15.11.19 Əvəz Zeynallı İstanbuldan yazdı: “Əks halda Oqtayı itirə bilərik...”\n15.11.19 Mühacir biznesinin şok gizlinləri – “Prezidentə qarşı sərt sözlər yazdırıb, sonra şantaj edirdilər…”\n15.11.19 “Azəriqaz”ın yeni rəhbərindən imtina qərarı – Sayğac quraşdırılması dayandırıldı\n15.11.19 Müştərilər “AtaBank”dan pullarını ala bilmir - NARAZILIQ...\n15.11.19 Sürücülərə şad xəbər: Plyonka qadağası götürülür\n15.11.19 Zeynəb Xanlarova parlamentin iclaslarına niyə qatılmır? - Komitə sədrindən açıqlama\n15.11.19 “İndi eyni xəstəlikdən cavanlar yaşlılara nisbətən daha çox ölürlər” – İnstitut direktoru\n14.11.19 Qarabağ döyüşçüsü:“Məni icra başçısı döyüdürüb” – Video\n14.11.19 “Mühacir alveri” ilə bağlı gərginlik böyüyür: “Nə qədər adamın mal-mülkü əlindən gedib...“\n14.11.19 DİN-də iki idarə rəisi təyinatı oldu - Nazirlikdə növbəti kadr islahatları\n14.11.19 Kəmaləddin Heydərova zərbə - “Gilan Holdinq” cərimələndi\n14.11.19 Prezident İlham Əliyev 4 sazişi təsdiqlədi – Fərmanlar\n14.11.19 Mühafizə zolağında 50 mindən çox ev var: ”Həmin tikililər sökülərsə, kompensasiya veriləcək”\n14.11.19 “Azərbaycanda kredit faizləri yüksək deyil“ - İbrahim Alışov\n14.11.19 PD&MS şirkətində azərbaycanlılarla qul kimi davranırlar: “Rəhbərlərin heç ali təhsili də yoxdur”\n14.11.19 Nazirlik işçilərinə qiymətli qol saatları alır - Azərbaycanda\n14.11.19 Milli Məclis aparatının saxlanılması… – Büdcədən 45,5 milyon manat ayrılacaq\nQarabağ döyüşçüsü:“Məni icra başçısı döyüdürüb” – Video\n“Mühacir biabırçılığına görə Arif Hacılı istefa verməlidir“ - Yadigar Sadıqlı“\n“Erməni jurnalistlər qələt edib Azərbaycana gəlirlər“ - Deputatdan etiraz\nAvropa Çempionatı: Türkiyə final mərhələsində!\n“Mühacir alveri” ilə bağlı gərginlik böyüyür: “Nə qədər adamın mal-mülkü əlindən gedib...“\nDİN-də iki idarə rəisi təyinatı oldu - Nazirlikdə növbəti kadr islahatları\nPrezident İlham Əliyev 4 sazişi təsdiqlədi – Fərmanlar\nArif Hacılıdan “mühacir alveri” ilə bağlı suala əsəbi – Reaksiya\nAlmaniyadan 11 Azərbaycan vətəndaşı deportasiya edildi – SİYAHI


Dövlət proqramının yerinə yetirlməsində mərhələ » www.ADEKVAT.AZ\nDövlət proqramının yerinə yetirlməsində mərhələ\nTarix: 5-10-2021, 21:35 |\n2020-ci ilin 27 sentyabrı Vətən müharibəsinin başlandığı gün kimi tarixləşdi. Azərbaycan Ordusunun hissələri düşmənin hücuminun qarşısını qətiyyətlə aldı, Azərbaycan Respublika¬sı¬nın Preidenti Cənab İlham Əliyevin əmri ilə Azərbaycan Ordusu əks-hücuma keçdi, Vətən mü¬haribəsi başladı. Yüksək döyüş əzminə, qələbə ruhuna malik olan ordumuz düşmənin müdafiə şəbəəkəsini darmadağın etdi, mövqe qələbələri qazandı. Bu qələbələr Bö¬yük Qələ¬bə¬nin baş¬lan¬ğıcı idi.\nDünya ictimaiyyəti də, Azərbaycan ictimaiyyəti də Azərbaycan Respublikasının Pre¬zi¬denti Cənab İlham Əliyevin işğaldan azad edilmiş ərazilərə səfərlərini Zəfərdən sonra Azər¬baycanın daxili siyasətinin istiqamətlərinin, quruculuq işlərinin şəbəkəsinin göstəricisi bilir. Öl¬kə başçısının Kəlbəcərə səfərində Zəngəzurla bağlı dediyi fikirlər Vətən müharibəsində qa¬za¬nılan Zəfərin qüdrəti ilə həmahəng idi...\nAzərbaycan Respublikasının Prezidenti Cənab İlham Əliyevin Suqovuşan qəsəbəsinə sə¬fəri həm Vətən müharibəsində qazanılan Zəfərin coğrafiyasının qürurunu vətəndaşlara bir daha yaşatmaqdır, həm Vətən müharibəsində şəhid olanlara ehtiramın təzahürüdür, həm də Azər¬bay¬can dövlətçiliyinin dönməzliyinin tarixi təsdiqidir.\nSuqovuşan qəsəbəsinin işğaldan azad edilməsi Vətən müharibəsində mühüm bir mər¬hə¬¬lə kimi tarixləşdi. Suqovuşan mühüm strateji əhəmiyyətə malik olan yaşayış məntəqəsi idi və onun azad edilməsi Azərbaycan Ordusunun qələbə ruhunu daha da yüksəldəcəkdi, düşmənin döyüş əzminə ağır zərbə olacaqdı. Suqovuşan uğrunda döyüşlər ümumən Vətən müharibəsində dö¬yüş¬lərin ruhunu müəyyənləşdirdi. Azərbaycan əsgəri bu ruhu qələbə ilə tamamladı.\n2016-cı ilin Aprel döyüşlərində Talış kəndi uğrunda ağır döyüşlər getmişdi. Son olaraq kəndə ikili nəzarət yaranmışdı.\nVətən müharibəsində Talış kəndi uğrunda ağır döyüşlər getdi. Bu istiqamətdə düşmən ciddi müdafiə sədləri qurmuşdu. Vətənpərvərlik belə sədləri dağıtmağa da qadirdir, bu sədlərə sığınanları məhv etməyə də. Döyüşlər ağır olsa da Azərbycan Ordusu mövqe qələbəsi qa¬zan¬dı, Talış kəndi də, Suqovuşan qəsəbəsi də işğaldan azad edildi.\nVətən müahribəsində hər qələbə ümumi, son qələbəyə xidmət edir, yəni mövqe qələ¬bə¬si son döyüşün bir mərhələsi olur. Talış kəndinin, Suqovuşan qəsəbəsinin işğaldan azad edil¬məsi Vətən mharibəsində ordumuz üçün müəyyən üstünlüklər yaratdı. Bu, Ordumuzun fə¬da¬karlı¬ğı¬ının, döyüşçülərin qəhrəmanlığının nəticəsi idi.\nSuqovuşan istiqamətində düşmənin xeyli canlı qüvvəsi məhv edildi. Bu itki düşmənin or¬du¬¬sunun döyüş əzmini titrətdi, düşmən necə güclü, qüvvətli, yüksək döyüş hazırlığına malik olan bir ordu ilə döyüşdüyünü dərk etdi, hiss etdi ki, gələcək döyüşlərdə nəticə etibarilə mü¬ha¬ri¬bədə ağır məğlubiyyətə məruz qalacaqdır.\nSuqovuşan həm strateji hərbi əhəmiyyətə malik yaşayış məntəqəsi idi, həm də mühüm coğrafi əhəmiyyəti vardı. Burda ətraf sahələrin əkilib-becərilməsi üçün lazım olan suvarma sistemi məhz Suqovuşan su anbarı vasitəsilə həyata keçirilirdi. İşğaldan sonra bu imkan ciddi şəkildə zəifləmişdi. Vətən müharibsində qazanılan qələbə bu imkanı yenidən qanuni istifadə¬çi¬sinə qaytardı. Suqovuşan su anbarından Tərtər, Bərdə, Ağdam, Goranboy və digər rayonlar da istifadə edəcəkdir ki, bu da Azərbaycanın iqtisadiyyatı üçün mühüm inkişafın bir çaları ola¬caq¬dır.\nVətən müharibəsinin ilk həftəsində, konkret olaraq oktyabrın 3-dən Ermənistan ordusu məğlubiyyətin uzaqda olmadığını dərk edirdi. Bu dərk onu qorxu, vahimə içində saxlayırdı. Er¬mənistan ordusunda ilk fərarilik meyilləri, az sonra fərarilik axını həmin gündən başladı. Döyüş müddətində düşmənin on minlərlə hərbi qulluqçusu döyüşdən yayındı, qaçdı, gizləndi. Ancaq Ermənistanın inforamsiya şəbəkəsi bu faktları ictimaiyyətdən gizlətmək məqsədi ilə yalan informasiyalar yayır, döyüşlər haqqında dezinformasiyalar verirdi. Gerçəkliyi gizlətmək üçün işağldan azad edilmiş yaşayış mıntəqələrini döyüşlər gedən yaşayış məntəqələri kimi təqdim edirdi. Belə informasiyalar yayıldığı ərəfədə çaşqınlıq yaratsa da az sonra reallıq yalan¬la¬ra inananları da gerçəkliyə inandırırdı. Yəni Ermənistanın siyasi və hərbi rəhbərliyi həm öz ordusunun şəxsi heyətini, həm də əhalini sabahı olmayan yalanlarla ovundurmağa çalışırdı.\nErmənistan Suqovuşan su anbarını da erməniliyə vasitə etmişdi, yəni yay mövsümündə suyu kəsir, qışda suyu açırdı. Hər iki fəsildə Azərbaycanda aqrar terror yaradırdı. Avropa Şu¬ra¬sı Parlament Assambleyasının sessiyalarının birində bu məsələ ilə bağlı xüsusi məruzə təq¬dim olunmuşdu və nəticədə xüsusi qətnamə qəbul edilmişdi. Ermənistan dövləti ittiham edil¬miş¬di və bu, Azər¬bay-canın böyük uğuru olmuşdu...\n1974-cü ildən 1991-ci ilədək Azərbaycanın 100 min hektarlarla sahəsi burdan suvarılırdı, həmin sahələr 30 il idi ki, erməniliyə görə susuz qalmışdı. Bu iqtisadi terrora da son qoyuldu.\nİşğaldan azad edilmiş torpaqlarda – Şərqi Zəngəzur və Qarabağ iqtisadi zonalarında möv¬cud olan su ehtiyatlarının səmərəli şəkildə istifadəsi ilə bağlı konkret işlər görülür, çox ciddi proqramlar icra edilməkdədir.\nSovetlər dönəmində su anbarının yanında Ulu Öndər Heydər Əliyev tərəfindən iki su elektrik stansiyası inşa edilmişdi. Müharibə zamanı düşmən tərəfindən bu stansiyalar da dağıdılmışdı. Zəəfərdən sonra bu dağııntı da bərpa edilmişdir.\nSuqovuşan qəsəbəsinin işğaldan azad edilməsindən sonra “Suqovuşan-1”, “Suqo¬vu¬şan-2” su elektrik stansiyalarının bərpası başa çatmışdır, stansiyalar istismara verilmişdir. Bu stansiyalar bölgəni elektrik enerjisi ilə təmin edəcəkdir.\nAzərbaycan Respublukasının Prezidenti Cənab İlham Əliyevin Suqovuşana səfəri Və¬tən müharibəsi iştirakçılarına, şəhidlərə böyük ehtiramın nəticəsidir, Azərbaycan iqtisadiy¬ya¬tı¬nın dinamizminin daha da yüksəldilməsi istiqamətində dövlət proqramlarının yerinə yeti¬rilmə¬sində müəyyən bir mərhələdir.


Qurani-Kərimin «Nümunə» təfsiri əsasında (13) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nCavab: Qur’ani-kərimdə qarşılaşdığımız kəlmələrdən biri də, «liqaullahdır». Liqaullah, ərəb dilindən tərcümədə «Allahla görüş» mə’nasını verir. Allah-təala cism olmadığımızdan onun adi gözlə görünməsi də, sözsüz ki, mümkün deyildir. Liqaullah dedikdə, qiyamət səhnəsində Allahın qüdrətinin müşahidəsi nəzərdə tutulur. Allahın mükafat, cəza, ne’mət və əzabı bu qüdrətin təzahürlərindəndir.\nBu sözün başqa bir mə’nası da zahir yox, iç gözü ilə Allahın varlığına şahid olmaqdır. İnsan elə bir kamillik mərtəbəsinə çata bilər ki, Allah-təalanı sanki qəlb gözü ilə görər və onun varlığına bir zərrə də olsun şəkki qalmaz. Əlbəttə ki, bu hala yalnız yüksək paklıq, təqva yolu ilə yetişmək olar. «Nəhcül-bəlağə»də oxuyuruq: «Dostlarından biri Həzrəti Əlidən (ə) soruşdu: «Allahını görmüsənmi?». Həzrət (ə) bu sualın cavabında buyurdu: «Görmədiyim Allaha necə ibadət edərdim?! Zahirdəki gözlər heç zaman onu görməz. Yalnız iman nuru vasitəsi ilə qəlblər onu dərk edər».


Dünya Hüseynə Əzadarlıq Edir - Afrika, Nigeriya\nNigeriyanın Paytaxtı Abujada südəmər körpələr hz. Əliyu Əsğərin (ə) əzadarlıq mərasimini qeyd etdilər - Foto cReportaj\navqust 16, 2021 - 5:56 PM\nHəsən Xəzaz deyir: "İmam Rzadan (ə) eşitmişdim: "Bəzi insanlar bizimlə dostluq və məhəbbət iddiasını edirlər, bizə zərərləri Dəccalın zərərindən də çoxdur". Həsən deyir: "Ya ibni Rəsullah! Hansı səbəbə görə?" Buyurdu: "Bizim düşmənlərimizlə dostluqlarına və dostlarımızla düşmənçiliklərinə görə. O zaman ki, belə olar, haqla batil bir-birinə qarışar. Mömin də münafiqdən seçilməz".\nDünya Hüseynə Əzadarlq Edir - İran İslam Respublikası\nCəmkəran Məscidində Şiələr 3 yaşlı hz. Rüqəyyə (ə) xanıma əzadarlıq saxlayıb göz yaşları axıtdılar - Foto Reportaj\navqust 15, 2021 - 3:50 PM\nHəzrət Rüqəyyə (ə) atasının mübarək başını teştdən götürüb bağrına basır, ağlamağa başlayır, atasının mübarək başını qucağına alıb ürək sözlərini, qəmlərini və yol boyu düşərgələrdə çəkdiyi müsibətləri imam Hüseynin (ə) müqəddəs başına deyir və ağlayırdı: “Atacan, kaş, mən sənə fəda olurdum və sənin mübarək saqqalının qana boyandığını görmürdüm!” Rüqəyyə (ə) dodaqlarını atasının dodaqlarına qoyub, o qədər ağlayır ki, axırda huşdan gedir. Sonra baxıb görürlər ki, həzrət Rüqəyyə (ə) əbədiyyətə qovuşub!\nDünya Hüseynə Əzadarlıq Edir - Hollandiya - Niderland\nNiderlandın Utrext şəhərində Hz. İmam Hüseynə (əleyhi səlam) əzadarlıq keçirilir - Foto Reportaj\navqust 14, 2021 - 5:47 PM\nKərbəla müsibətində ən həssas məqamlardan biri də İmam Hüseynin 6 aylıq körpə əsgərinin şəhadətə yetməsi anıdır. Bu hadisə düşmən qüvvələrinin son dərəcə də vəhşi və anti-İslam olduqlarının göstəricisidir. Hər il dünyanın müxtəlif bölgələrində azad insanlar Mühərrəmlik ayında həzrət Əli Əsğər üçün ayrıca matəm saxlayıb əzadarlıq edirlər. Bu məqsədlə də Avropanın şimalında yerləşən Niderlandın Utrext şəhərində Şiələr İmam Hüseynə (əleyhi səlam) matəm saxlayaraq, əzadarlıq keçirirlər.\nDünya Hüseynə Əzadarlıq Edir - Fil Dişi Sahili Respublikası\nFil Dişi Sahili Respublikasında Hz. İmam Hüseynə (əleyhi səlam) əzadarlıq keçirilir - Foto Reportaj\navqust 14, 2021 - 5:34 PM\nKərbəla müsibətində ən həssas məqamlardan biri də İmam Hüseynin 6 aylıq körpə əsgərinin şəhadətə yetməsi anıdır. Bu hadisə düşmən qüvvələrinin son dərəcə də vəhşi və anti-İslam olduqlarının göstəricisidir. Hər il dünyanın müxtəlif bölgələrində azad insanlar Mühərrəmlik ayında həzrət Əli Əsğər üçün ayrıca matəm saxlayıb əzadarlıq edirlər. Bu məqsədlə də Afrikanın qərbində, Atlantik okeanına çıxışı olan Fil Dişi Respublikası - Kotdivuarın ən böyuk şəhəri olan de fakto Abican şəhərində Şiələr İmam Hüseynə (əleyhi səlam) matəm saxlayaraq, əzadarlıq keçirirlər.\nDünya Hüseynə Əzadarlıq Edir - İran İslam Respublikası\nİsfahanda, Hz. İshaq Xuraseqn İmamzadənin hərəmində Hz. Əli Əsğərə matəm saxlanıldı- Foto Reportaj\navqust 14, 2021 - 4:59 PM\nKafir qovm Kərbəla müsibətində iki şəhidin başı bədənindən kəsib ayırmamışdılar. Bunlardan biri həzrət Əli Əsğər (ə) və o birisi isə Hürr ibn Yəzid Riyahi idi. Ancaq bəzi mənbələrə əsasən Əbu Əyyub Ğənəvi əmr edir ki, bu körpənin da cəsədini tapıb, başını bədənindən ayırsınlar. Sonra nizəyə keçirib, şəhər-şəhər gəzdirsinlər. Ubeydullahın məclisinə İmam Hüseynin (ə) başı bir təştin içində Əli Əsğərin (ə) başı ilə bir yerdə gətirilmişdi.\nHəzrəti Fatiməi Məsumənin pak hərəmində Hz. Əli Əsğərə matəm saxlanıldı - Foto Reportaj\navqust 14, 2021 - 4:29 PM\nBelə ki, ABŞ-ın Miçiqan əyalətinin Şiələri Amerika İslami Mərkəzinin təşəbbüsü ilə Salare şəhidan Əba Əbdillah Hüseynə (əleyhi səlam) keçirilən təziyyəni mərkəzin ofisində qeyd edirlər.\nBelə ki, Pakistanın Ravalpindi əyalətində yerləşən Raval şəhər sakinləri Salare şəhidan Əba Əbdillah Hüseynin (əleyhi səlam) təziyyəsini möhtəşəm qeyd edirlər. Mərasimdə "Hizbi Vəhdəti Müslimin"- Müsəlmanların Vəhdət Partiyasının Katibi Əllamə Racə Nasir Əbbas Cəfəri də iştirak ediblər.\nBelə ki, Kalığın Odense şəhərində yaşayan Şiələr Odense Siqleyn İslam Mərkəzində Salare şəhidan Əba Əbdillah Hüseynin (əleyhi səlam) təziyyəsini qeyd edirlər.\nBelə ki, ABŞ-ın Ohayo əyalətinin Toledo şəhərində yaşayan Şiələr Əhli Beyt (ə) İslam Mərkəzində Salare şəhidan Əba Əbdillah Hüseynin (əleyhi səlam) təziyyəsini qeyd edirlər.\nBelə ki, Kanadanın Ontario əyalətində yerləşən və ən böyük şəhəri olan Torontoda yaşayan Əfqan əsilli Şiələr Əfqan İslami İcmasının təşəbbüsü ilə Salare şəhidan Əba Əbdillah Hüseynin (əleyhi səlam) təziyyəsini mərkəzi ofisdə qeyd edirlər.\nBelə ki, Hollandiya hökümətinin iqamətgah şəhəri olan Haqqda yaşayan Şiələr Salare şəhidan Əba Əbdillah Hüseynin (əleyhi səlam) təziyyəsini əl-Kövsər İslami Mərkəzdə qeyd edirlər.\nƏzadarlıq mərasimlərində Kərbəla Vaqeəsini canlandıran Şəbbehlər də göztərilib.\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, dünyanın dörd bir tərəfində olduğu kimi Gürcüstanda da İmam Hüseynin (əleyhi səlam) əza mərasimləri möhtəşəm keçirilib. Aşağıdakı görüntülər Gürcüstanın Marneuli şəhərində keçirilən əzadarlıq mərasiminə aiddir.\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, dünyanın dörd bir tərəfində olduğu kimi Azərbaycanda da İmam Hüseynin (əleyhi səlam) əza mərasimləri möhtəşəm keçirilib. Aşağıdakı görüntülər Bakı şəhərində keçirilən əzadarlıq mərasiminə aiddir.\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, dünyanın dörd bir tərəfində olduğu kimi Latın Amerikasında da İmam Hüseynin (əleyhi səlam) əza mərasimləri möhtəşəm keçirilib. Aşağıdakı görüntülər Braziliyanın Sau Paulu əyalətinin San Paulu şəhərində keçirilən əzadarlıq mərasiminə aiddir.\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, dünyanın dörd bir tərəfində olduğu kimi Nigeriyada da İmam Hüseynin (əleyhi səlam) əza mərasimləri möhtəşəm keçirilib. Aşağıdakı görüntülər Nigeriyanın Kaduna əyalətinin Saminaka və Funtuva əyalətinin Katsina şəhərlərində keçirilən əzadarlıq mərasimlərinə aiddir.\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, dünyanın dörd bir tərəfində olduğu kimi Pakistanda da İmam Hüseynin (əleyhi səlam) əza mərasimləri möhtəşəm keçirilib. Aşağıdakı görüntülər Pakistanın Sind əyalətinin Karaçi şəhərində keçirilən əzadarlıq mərasiminə aiddir.\nMəlumatımıza görə, Əfqanıstanın Məzari- Şərif şəhərinin sakinləri şəhərdə yerləşən Məscidi Kəbud-da Salari Şəhidan həzrət İmam Hüseynə (əleyhi səlam) möhtəşəm əza mərasimi saxlayıblar.\nİran İslam Respublikasının Mədəniyyət Nazirliyinin "Quran və İtrət" şöbəsi İncəsənət və Məədəniyyət işçi qrupu üçün cari ilin Ərbəin mərasiminə dair hazırladığı xüsusi proqramını açıqlayıb.\nQeyd olunan Hüseyniyyə və Mökəb "Təriqi Ya Hüseyn!" adı ilə məhşur olan Nəcəf və Kərbəla şəhərləri arası əsas magistiral yolda, 721-ci işıq dayağı yaxınlığında yerləşir. Hal hazırda torpaq alınıb və tikinti proekti hazırlanıb.\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, İraqın Kərbəla şıhırində yerləşən İmam Hüseynin (əleyhi səlam) müqəddəs hairi hər il xaricdən və daxildən gələn milyonlarla zəvvarı qarşılayır.\nBu kənd əhalisi milliyyətcə əslən Ləzgi olsalar da lakin Əhli beytə (əleyhimus səlam) olan məhəbbətlərini xüsusilə də, roza və mərsiyyələrini əsasən azərbaycan dilində ifa edirlər.\nDünya Xalqları və İmam Hüseyn (ə) Əzadarlığı – 2016\nStockholmda Aşura mərasimi belə qeyd edildi – Foto\nnoyabr 3, 2016 - 3:44 PM\nAşağıda müşahidə edəcəyiniz görüntülər paytaxt Stockholmda yerləşən “Şəbabul Qasim” heyətinə məxsusdur.\nDünya Xalqları və İmam Hüseyn (ə) Təziyəsi 2016\nAlmaniyanın Botrop şəhərində Aşura mərasimi - Foto\noktyabr 28, 2016 - 10:14 AM\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, Aşura mərasimi Almaniyanın Botrop şəhərində möhtəşəm qeyd edilib...\nDünya Xalqları Arasında İmam Hüseyn (ə) Əzadarlığı – 2016\nSaqino şəhərində İmam Hüseyn əzadarlığı - Foto\noktyabr 25, 2016 - 2:43 PM\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, Amerika Birləşmiş Ştatlarının Miçiqano əyalətinin Saqino şəhər sakinləri digər dünya xalqları kimi İmam Hüseynə (əleyhi səlam) və onun vəfalı səhabələrinə matəm saxlayaraq əzadarlıq edirlər.\nAyətullah Məkarim Şirazinin Ərbəinlə bağlı tövsiyələr\nMina faciəsindən sonra düşmən oxşar hadisələrin təbii olmasını göstərmək üçün Ərbəini qan çanaqına çevirmək fikrindədir.\nnoyabr 18, 2015 - 2:53 PM\n"Ziyarətin kənarında mədəni sahələrə də əhəmiyyət vermək lazımdır", - deyə Ayətullah Məkarim Şirazi qeyd edib ki, İmam Hüseynin (ə) Ərbində baş verən ziyarəti nizam və intizamla baş verməlidir, izdiham təhlükəyə çevrilməməli, qadınlar və uşaqları üçün xüsusi yerlər nəzərdə tutulmalıdır.\nFilipinli Şiələr İmam Hüseynə (ə) əza saxladı - Foto\nnoyabr 10, 2015 - 10:01 PM\nƏhli Beyt (əleyhimus səlam) -ABNA- Xəbər Agentliyinin verdiyi xəbərə əsasən, dünyanın müxtəlif bölgələrində olduğu kimi Filippində yaşayan Əhli Bey (əleyhimus səlam) Mətəbinin davamçıları da Mahi Məhərrəmdə İmam Hüseyn (əleyhi səlam) əzasına qərq olublar. Aşağıda müşahidə edəcəyiniz fotolar Flippinin Zambuvanga şəhərindəki İmam Məhdi (Allah onun zühurunu tezləşdirsin) adına Məsciddə keçirilən Aşura mərasimindəndir.


Milix Yevdayev: “Dünyanın ən multikultural ölkəsində yaşamağımızla fəxr edirik”\n13 Oktyabr 2020 17:17\n“The times of İsrail” saytında Bakı Dağ Yəhudiləri Dini İcmasının rəhbəri Milix Yevdayevin “Dünyanın ən multikultural və tolerant ölkəsində yaşamağımızla fəxr edirik” başlığı altında məqaləsi dərc edilib.\nSpacetv.az xəbər verir ki, məqalədə deyilir:\n“Müxtəlif millətlərin və konfessiyaların nümayəndələrinin tarix boyu sülh və əmin-amanlıq şəraitində yaşadığı Azərbaycanda multikulturalizm əsrlərdən bəri alternativi olmayan həyat tərzinə çevrilib. Bu məmləkətdə bütün xalqlar sülh, əmin-amanlıq şəraitində xoşbəxt yaşayır. Azərbaycanda heç vaxt dinlərarası, millətlərarası zəmində hər hansı mübahisələr, çəkişmələr, digər xoşagəlməz hallar olmamışdır. Nə üçün? Ona görə ki, ulu öndər Heydər Əliyevin dediyi kimi, tolerantlıq yüksək mədəniyyətin təzahürüdür. Azərbaycanda əsrlər boyu tolerantlıq olub və var olacaq.\nBiz dağ yəhudiləri də uzun əsrlərdir ki, bu torpaqda məskunlaşmışıq. Azərbaycan xalqı həmişə bizə dayaq olub və bir qalxana çevrilərək həmişə bizi bütün bəlalardan müdafiə edib. Azərbaycanı özünə doğma vətən bilən yəhudilər heç vaxt antisemitizmə və ayrı-seçkiliyə məruz qalmayıblar. Biz azərbaycanlılarla doğmalaşıb, qardaşlaşmışıq. Bu qardaşlığın rəmzidir ki, Azərbaycanda yaşamış və indi bütün dünyaya yayılmış dağ yəhudilərinin hər biri özünə hər vaxt, hər zaman azərbaycanlı sayır və Azərbaycanı öz Vətəni hesab edir. Onlar tarixən xalqlar arasında dostluq və qardaşlıq münasibətlərinin, etnik-dini tolerantlığın, multikultural mühitin hökm sürdüyü çoxmillətli cəmiyyətimizdə əmin-amanlıq şəraitində yaşaraq dil və mədəniyyətlərini, milli-mənəvi dəyərlərini, adət-ənənələrini günümüzə qədər qoruyub saxlayıblar.\nXüsusilə qeyd etməyi özümə borc bilirəm ki, Azərbaycanda tolerantlıq ənənələri Heydər Əliyevin ölkəmizdə rəhbərliyə gəlişindən sonra daha da möhkəmləndi. Bu mənada Heydər Əliyev bir zirvə idi. Zirvənin əzəməti isə uzaqlaşdıqca aydın görünür. Ona görə illər ötdükcə Ulu Öndərin əzəmətini biz daha aydın görürük. Heydər Əliyevən xalqımızın, məmləkətimizin arzuları ilə yaşayırdı. Bu gün isə Prezident İlham Əliyev Ulu Öndərin layiqli siyasi davamçısı olaraq, o arzuları həqiqətə çevirir. Təsadüfi deyil ki, Azərbaycanda müxtəlif xalqların, millətlərin və konfessiyaların mədəniyyətinin, tarixinin, adət-ənənələrinin saxlanılması və qorunması ilə bağlı xüsusilə indiki dövrdə böyük işlər görülür. Bu məsələdə Prezident İlham Əliyevin və Azərbaycanın birinci xanımı və Vitse Prezidenti, Heydər Əliyev Fondunun prezidenti Mehriban Əliyevanın xidmətləri misilsizdir.\nMəhz Prezident İlham Əliyevin dəstəyi sayəsində qısa müddətdə Bakıda bizim üçün yeni və daha geniş sinaqoq inşa edilərək 2011-ci ilin martında istifadəyə verildi. Dünyada analoqu olmayan haldır ki, əhalisinin 96 faizi müsəlman olan bir dövlət yəhudilərə sinaqoq tikib. İcmamızın fəaliyyəti üçün daim dövlət tərəfindən maliyyə yardım ayrılır. Buna dünyanın heç yerində rast gəlmək mümkün deyil. Bu ibadətgah Azərbaycanda yaşayan dağ yəhudilərinə, ümumiyyətlə, bütün dünyaya yayılmış dağ yəhudilərinə möhtəşəm bir töhfədir. Həmin möhtəşəm töhfəyə görə Allah-Təalanın bizə verdiyi qismətdən istifadə edərək Prezidentə daim minətdarlığımızı bildiririk.\nHər şabat günü biz Azərbaycan dövlətinə, Azərbaycan Prezidentinə və onun ailəsinə dualarımızı Allahdan diləyirik.\nYəhudilər Azərbaycanın bütün qələbələrinə sevinir və bundan qürur duyur, Azərbaycanı öz doğma vətəni hesab edirlər. Biz dünyanın ən multikultural və tolerant ölkəsində yaşamağımızla fəxr edirik. Biz Azərbaycanın bir parçasıyıq, bizi heç vaxt Azərbaycandan ayırmaq mümkün deyildir. Harada yaşamağımızıdan, harada olmağımızdan aslı olmayaraq biz həmişə azərbaycanlıyıq.\nAzərbaycanın xoşbəxtliyi ondadır ki, onun Heydər Əliyev kimi Ulu Öndəri, İlham Əliyev kimi Prezidenti var. Heydər Əliyev Azərbaycan üçün böyük bir xəzinə qoyub. Prezident İlham Əliyev isə xalqımıza göstərdiyi fövqəlbəşər xidmətlərlə bu xəzinəni daha da zənginləşdirir. Azərbaycanın Prezidenti öz fəaliyyətində millətimizə, bu məmləkətdə yaşayan bütün xalqlara arxalanır. Cünki həm Azərbaycanın, həm də hər bir Azərbaycan vətəndaşının Prezidentidir. Cənab İlham Əliyev əlçatmaz yox, əlçatan bir Prezidentdir. Biz bunu daim görür və hiss edirik.”


"Dünyaya gətirdiyi hər uşağa öz övladı kimi baxırdı” –\n14:00 9 Aprel 2019\nMetbuat.az xəbər verir ki.,Övladları və həyat yoldaşı onun haqqında xatirələrini bölüşüblər:\nZaur Qasımov – Həyat yoldaşı: “Səbinə peşəsinin vurğunu idi. Dünyaya gətirdiyi hər uşağa öz övladı kimi baxırdı. Övladlarına qarşı çox məsuliyyətli idi, onlarla bağlı hər şeylə maraqlanırdı. Onlarla qürur duyurdu”.\nTamerlan Qasımov – Oğlu: “Baxmayaraq ki, o bütün gün işdə olurdu, nə vaxt lazım olsa, o mənə kömək edirdi. Mənə, qardaşıma, başqalarına da vaxt ayırırdı. Anamla harasa gedəndə onu tanıyırdılar. Bu mənim çox xoşuma gəlirdi. Anamın sayəsində mən hər şeyə daha yaxşı adaptasiya oluram. O məni elmə həvəsləndirib. Anam mənim savadlı olmağımı istəyirdi, lakin mənə heç nəyi məcbur etmirdi. Məni diplomat kimi görmək istəyirdi. Baxmayaraq ki, mən atam kimi ekonomik sferaya yönəlirəm. Diplomatiya və iqtisadiyyat arasında çox düşünürəm. Hələ ki, kim olacağımı bilmirəm”.\nSüleyman Qasımov – Oğlu: “Anamla gəzməyə gedəndə belə o, telefonla pasientləri ilə danışırdı. Biz ona deyirdik ki, heç olmazsa, burada dincəl, axı biz istirahətə gəlmişik. Amma o yenə də işləyirdi. İşi çox olduğundan məktəbə çox gəlmirdi. Lakin dərs ili başlamazdan əvvəl o bütün mağazaları gəzib bizim üçün ən yaxşı məktəb ləvazimatlarını alırdı. O, bizim üçün çalışırdı”.\nhəkim uşaq ana ölüm sevgi


18:13 13.07.2016 Qısa URL\nYuğ Dövlət Teatrı 28-ci mövsümünə yekun vurur\nBAKI, 13 iyul — Sputnik. Yuğ Dövlət Teatrı 28-ci mövsümünə iki yeni tamaşa ilə yekun vurur. Belə ki, 13 iyul saat 19.00-da "Medeya. Sekvensiya 001", 14 iyul saat 19.00-da "Rindi-Şeyda" tamaşalarının premyerası baş tutacaq.\nTeatrın mətbuat xidmətindən Sputnik-ə verilən məlumata görə, V. Klimenkonun "Medeya Teatrı" pyesi əsasında hazırlanan "Medeya. Sekvensiya 001" tamaşasının quruluşçu rejissoru və musiqi tərtibatçısı Mikayıl Mikayılov, quruluşçu rəssamı Umay Həsənova, geyim üzrə rəssamı Leyla Əliyevadır.\nSputnik. Sevda Babayeva\nApokrifik etiraf janrında hazırlanan tamaşada Yuğ Teatrının sənətçiləri, Azərbaycan Respublikasının Əməkdar artistləri Sonaxanım Mikayılova və Gülzar Qurbanova çıxış edirlər. "Medeya. Sekvensiya 001" — aktyorun zamanla münasibətləri haqqında poetik pritçadır.\nMərcan Dədənin "Sufi arzuları" musiqili kompozisiyası əsasında hazırlanan "Rindi-Şeyda" tamaşasının ideya müəllifi və quruluşçu rejissoru teatrın baş rejissoru Gümrah Ömər, quruluşçu rəssamı teatrın baş rəssamı Rəşid Şerif, geyim üzrə rəssamı Leyla Əliyeva, rejissor assistenti Aytən Məmmədovadır. Tamaşanın musiqi tərtibatı Amid Qasımova, plastik həlli Mikayıl Mikayılova məxsusdur.\nJanrı səmavi eşq ayini kimi təyin olunan tamaşada YUĞ Teatrının aktyorları Mətanət Abbas, Təranə Ocaqverdiyeva və Amid Qasımov iştirak edir. Səhnə əsərində Məhəmməd Füzuli, Kamal Abdulla, Ramiz Rövşən, Salam Sarvan, Vaqif Bayatlı Odərin poetik mətnlərindən və ifaçıların öz ədəbi materiallarından istifadə olunub.\nmövsüm, "Yuğ" Dövlət Teatrı, teatr, tamaşa


Adil Əliyev: "O qədər çıxılmaz vəziyyətə düşdülər ki, hətta qadınlardan ibarət hərbi qruplar təşkil etdilər" » Zamantv.az\nAdil Əliyev: "O qədər çıxılmaz vəziyyətə düşdülər ki, hətta qadınlardan ibarət hərbi qruplar təşkil etdilər"\n20:54 16.11.2020 35\nAli Baş Komandan cənab İlham Əliyevin rəhbərliyi ilə müzəffər Milli Ordumuz tərəfindən aparılan 44 günlük müharibə öz uğurlu nəticəsini verib. Bu şanlı Vətən savaşının sonunda Ermənistan tərəfindən işğal edilmiş 300-ə yaxın kənd, 5 şəhər, 4 qəsəbə, çoxsaylı strateji yüksəkliklər düşməndən azad olunub.\nBu barədə Milli Məclis Sədrinin müavini Adil Əliyev özünün məqaləsində qeyd edib.\n“Hər bir kəndin, şəhər və qəsəbəmizin işğaldan azad edilməsi xəbərini Ali Baş Komandanın dilindən eşidirdik, hər gün bu xəbərləri səbirsizliklə gözləyirdik. Açıqlanan şad xəbərlərin arxasında hansı əziyyətlərin, necə böyük zəhmət və mübarizənin durduğu, bu qalibiyyətin nələrin hesabına başa gəlməsinin hər kəs fərqində idi. Düşmənin uzun illər işğal altında saxladığı, müqəddəs ruhlarımızın uyuduğu torpaq uğrunda aparılan, sonu qələbə ilə bitən bu mübarizə hər bir azərbaycanlını hədsiz dərəcədə sevindirib. Rəşadətli Ordumuzun apardığı hərbi əməliyyatlar zamanı düşmənə məxsus olan texnikaların və canlı qüvvənin məhv edilməsi ilə bağlı Müdafiə Nazirliyinin yaydığı rəsmi kadrlar hər bir vətəndaşımız tərəfindən böyük qürur hissi ilə izlənilib. Düşmənin itkilərinin dəyəri artıq 3 milyardı keçib, davam edən hərbi əməliyyatlar fonunda Ermənistan ordusu tam sıradan çıxarılıb. Dəfələrlə döyüş zamanı erməni hərbi qulluqçuları döyüşməkdən imtina edərək geri çəkiliblər...\nMüharibənin ilk günlərindən Azərbaycan Respublikasının Prezidenti, Ali Baş Komandan İlham Əliyevin nümayiş etdirdiyi qətiyyətli mövqe, beynəlxalq mediaya verilən sərrast və dürüst açıqlamalar, Ordumuzun göstərdiyi şücaət, üstün döyüş qabiliyyəti artıq erməni xalqının iradəsini sındırmışdı...\nBu gün Ermənilərin ayrı-ayrı zümrələrindən olan şəxslərin sosial şəbəkələrdə Azərbaycan vətəndaşı olmaq istəklərini dilə gətirmələri təsadüfi deyil. Bunun real səbəbi odur ki, onlar ölkə başçımızın timsalında ilk dəfə əsl lider, müharibə meydanında ilk dəfə qalib ordu gördülər. Çünki, döyüş əməliyyatları başlayan andan deyilmişdi ki, bu müharibə həm də Ermənistanın cinayətkar siyasi rəhbərliyinin sonu olacaq... Həmin siyasi rəhbərlik isə öz qəddar və vandal siyasətinə, barbar əməllərinə davam etməkdə idi. O qədər çıxılmaz vəziyyətə düşdülər ki, hətta qadınlardan və qocalardan ibarət hərbi qruplar da təşkil etdilər. Bu da onlara kömək edə bilmədi, yenə döyüşdə olan erməni əhalisi savaşmaqdan imtina edirdi...\nNoyabrın 8-də qəhrəman əsgər və zabitlərimiz üzbəüz mövqelərdə, təkbətək döyüşərək Qarabağımızın göz bəbəyi olan Şuşa şəhərini işğaldan azad etdi. Ardınca bir günün içində 70-dən artıq kənd, 8 strateji yüksəklik düşmən tapdağından təmizləndi, bu da düşməni mat vəziyyətinə saldı... Savaşın başladığı ilk zamanlar Ermənistanın baş naziri Nikol Paşinyan uzun müddət müharibənin dayandırılması məqsədilə xarici dövlətlərə yalvardı. Dövlət başçımızın dəmir iradəsi, Azərbaycan xalqının öz liderinə qüvvətli inamı, ordumuzun ruh yüksəkliyini görəndən, üstəgəl də Şuşanın azad edilməsindən sonra çıxılmazlıq labirintinə düşdü. Xain Ermənistanın və onun xain baş nazirinin razılaşma kapitulyasiyasını imzalamaqdan başqa yolu qalmadı...\nArtıq 10 noyabr - xalqımız üçün Zəfər Bayramıdır, Qələbə günüdür. Biz qalib ölkə olaraq, Ermənistana kapitulyasiyanı imzalatmağı bacardıq. Paşinyan məğlubiyyətdən yaxa qurtarmaq məqsədilə bu imzanı atsa da, ölkəsində ona qarşı etirazlar sürətlə artıb.\nErmənistanın siyasi rəhbərliyi bütün xəbərdarlıqlara baxmayaraq, heç bir halda öz şövinist siyasətindən əl çəkmədi. Bu da onun üçün ağır nəticəsi - həm döyüş meydanında məğlub oldu, həm də ki, onsuz da çətin iqtisadi durumda olan ölkəni bu qədər maliyyə itkiləri ilə lap pis vəziyyətə saldı. Bu maliyyə böhranından çıxmaq üçün düşmən ölkəyə azı bir neçə onillik lazım olacaq. Eyni zamanda, Paşinyanın xalqının gözündə olmayan etibarı tamamilə yerlə bir oldu.\nOnu da bildirim ki, Paşinyana qarşı etirazlar yalnız kapitulyasiyanı imzaladıqdan sonra başlamayıb. Daha əvvəl də ölkədə Baş nazirin müxalifət nümayəndələrini, jurnalistləri həbs etdirməsi, onların ölümünə səbəb olma halları ilə əlaqədar kifayət qədər narazılıqlar mövcud idi... Düşmənə qarşı sülhə məcburetmə tədbirləri çərcivəsində Ermənistan kapitulyasiyanı imzalamaqla, Kəlbəcər, Laçın və Ağdam rayonlarını heç bir qan tökülmədən qaytarmağı öz üzərinə götürdü. Bu o deməkdir ki, onlar yalnız döyüş meydanında deyil, diplomatik müstəvidə də məğlub oldular.\nSazişin şərtlərinə baxsaq görürük ki, ordumuzun işğaldan azad etdiyi və razılaşma ilə boşaldılan bütün ərazilərdə nəzarət bizdə qalır, habelə həmin yerlər Azərbaycan Respublikasının tərkibinə daxil olur. Bu isə o deməkdir ki, üç rəngli bayrağımız yenidən həmin rayon və şəhərlərdə sonsuzadək dalğalanacaqdır...\nErmənistanın bu müharibədə itkiləri yalnız çoxsaylı döyüş texnikasının və canlı qüvvəsinin məhv edilməsindən ibarət olmayıb. Azərbaycanın Dövlət-Ordu-Xalq Birliyinin gücü, savaş meydanında qəhrəmanlıq dastanı yazan oğul və qızlarının şücaəti düşmənin dünyada 30 ildə yaratmağa cəhd etdiyi mifi 44 gündə alt-üst elədi. Danışıqlar prosesində istədikləri şərtlərin hər birini sıfırladı...”


15:59 22.08.2019 (Yenilənib 16:12 22.08.2019)\nFövqəladə Hallar Nazirliyinin Dövlət Yanğından Mühafizə Xidmətinin yanğınsöndürənləri taxta anbarındakı yanğını söndürməyə çalışırlar\nBAKI, 22 avqust — Sputnik. Bakıda güclü yanğın başlayıb.\nSputnik Azərbaycan APA-ya istinadən bildirir ki, hadisə “Baksol” yolunda qeydə alınıb. Taxta anbarında baş verən yanğınının söndürülməsinə Fövqəladə Hallar Nazirliyinin Dövlət Yanğından Mühafizə Xidmətinin yanğınsöndürənləri cəlb edilib.\nFHN Yanğından Mühafizə Xidməti, FHN, Bakı, yanğın


"Bu gün iqtidarda olan bəziləri də islahatlara qarşı çıxış edirlər" – İlham Əliyev Demokrat.az\n"Bu gün iqtidarda olan bəziləri də islahatlara qarşı çıxış edirlər" – İlham Əliyev\nAzərbaycan Prezidenti İlham Əliyev oktyabrın 15-də keçirilən iqtisadi müşavirədə çıxışında digər maraqlı məqamlara da toxunub.\nDemokrat.az-ın məlumatına görə, dövlət başçısı iqtidarda olan bəzi şəxslərin aparılan islahatlara qarşı çıxdığını vurğulayıb:\n"Sosial müdafiə sahəsində nə qədər pozuntular olub. Yeni nazir Sahil Babayev bunları üzə çıxardı və çox ciddi islahatlar aparır. Onu da bildirməliyəm ki, bu gün iqtidarda olan bəziləri də islahatlara qarşı çıxış edirlər. Bu islahatlar onların şəxsi maraqlarına toxunur. Onlar hər vəchlə bizim işimizə əngəl törətmək istəyirlər. İslahatlara meyilli olan, yeni təfəkkürə malik kadrları qaralayırlar, o cümlədən mətbuatda. Mətbuat bir növ daxili mübarizə növünə çevrilib. Bu, dözülməzdir. Mən indi dərinə getmək istəmirəm. Amma bildirməliyəm: bu, dözülməzdir, bir hökumətin bəzi üzvləri digər üzvləri tərəfindən şantaj edilir. Onlar ləkələnir. Prezidentin tapşırığı ilə onların apardığı islahatların üzərinə kölgə salınır. Dözülməz vəziyyətdir. Əgər kimsə hesab edir ki, biz bununla barışmalıyıq, səhv edir. Çünki islahatlara alternativ yoxdur. Kim bu yolun yolçusudursa, əlbəttə, işləyəcək. Amma kim buna qarşı çıxır və altdan-altdan bizim işimizə mane olmaq istəyir, əlbəttə ki, biz belə adamlarla bir yolun yolçusu ola bilmərik. Ona görə bir də demək istəyirəm ki, əhali də bilsin və hər kəs mənim sözümü eşitsin. Çox güclü siyasi iradə ortaya qoyulub. Biz Azərbaycanı müasir, sürətlə inkişaf edən, şəffaflığı öz siyasətində bayraq edən ölkə kimi görmək istəyirik və buna nail olacağıq. Heç kim bu işdə bizə mane ola bilməz"\n16 Oktyabr 2019, 21:53


"Rusiya hakimiyyət mənsublarının Paşinyana münasibəti mənfidir və düşünürlər ki..." » Xəbərlər İnformasiya Agentliyi\nTofiq Yaqubludan istifadə edənlər onun həyatı bahasına belə olsa, öz çirkin niyyətlərindən sonadək əl çəkmədilər - Deputat\nTofiq Yaqublu barədə qərar dövlətin öz vətəndaşına humanist yanaşdığının növbəti təzahürüdür - BAXCP sədrinin müavini\n8-08-2020, 18:35 21\n"Tovuz ətrafındakı döyüşlər zamanı Ermənistan hakimiyəti düşünürdü ki, Rusiya birmənalı onlara dəstək verəcək, amma Azərbaycan ordusu Ermənistan ərazilərinə cavab zərbələri endirdi".\nBunu açıqlamasında Tovuz ətrafındakı döyüşləri şərh edən "Atlas" Araşdırmalar Mərkəzinin rəhbəri, politoloq Elxan Şahinoğlu deyib.\nO bildirib ki, Rusiya hakimiyyət mənsublarının Paşinyana münasibəti mənfidir və düşünürlər ki, inqilab yolu ilə hakimiyyətə gələn Paşinyan qərbə daha çox meyillidir, ona görə də onu müdafiə etməyə dəyməz:\n"Rusiya proseslərə o qədər də müdaxilə etmədi. Halbuki Ermənistanda düşünə bilərdilər ki, Rusiya ilə Ermənistan arasında hərbi saziş var, hərbi bazalar var və Rusiyanın Ermənistan ərazisinin qorunmaq kimi üzərində bir məsuliyyəti var. Amma Rusiya çox da qarışmadı, balanslı mövqe tutmağa çalışdı. Bu da əslində bizim xeyirimizə idi. Düzdür, Rusiya mətbuatında Azərbaycan əleyhinə yenə də yazılar yayımlandı, amma hakimiyyət təmsilçiləri açıq-aşkar Azərbaycan əleyhinə açıqlamalar vermədilər. Sadəcə dedilər ki, atəşkəsə riayət etmək lazımdır, döyüşləri saxlamaq lazımdır.\nDigər tərəfdən Rusiya hakimiyət mənsublarının, Rusiya mediasının Paşinyana münasibəti mənfidir və düşünürlər ki, inqilab yolu ilə hakimiyyətə gələn Paşinyan qərbə daha çox meyillidir, ona görə də onu müdafiə etməyə dəyməz. Amma bu o demək deyil ki, Rusiyadakı siyasi mərkəzdə Paşinyana münasibət mənfidirsə Ermənistandan əl çəkməyə hazırdırlar. Hər halda Rusiyadakı siyasi və hərbi mərkəzlər Azərbaycanın Ermənistan üzərində də güclü olmasını istəmirlər. Buna baxmayaraq Azərbaycanın məqsədi heç vaxt Ermənistana hücum etmək olmayıb, işğal altındakı torpaqları, Dağlıq Qarabağ və ətraf rayonları azad etmək olub".\nPolitoloq qeyd edib ki, Türkiyə ilə Azərbaycan arasında hərbi ittifaqın güclənməsi torpaqların azad olunması məsələsində güclü amillərdən birinə çevrilir:\n"Rusiya Azərbaycanın ərazi bütövlüyünü, Dağlıq Qarabağın da Azərbaycana aid olduğunu tanıyır. Bu baxımdan gələcəkdə və yaxud istədiyimiz an biz Dağlıq Qarabağ ətrafındakı rayonları da boşaltmaq əməliyatına başlasaq, qarşısımzda kimsə dayanmamalıdır. Rusiya necə deyə bilər ki, Ağdamı, Füzulini, Cəbrayılı azad etməyin? Bizim torpaqlardı, yaşayış da yoxdur. Bizim tam haqqımız çatır ki, həmin əraziləri, Dağlıq Qarabağ ətrafındakı əraziləri, daha sonra Şuşa, Kəlbəcər, Laçını azad edək. Bu, bizim tam haqqımızdır. Türkiyə ilə Azərbaycan arasında hərbi ittifaq güclənib. Bu da torpaqların azad olunması məsələsində güclü amillərdən birinə çevrilir".


Yayınlanma tarixi:1.09.2019 00:13:31\nƏli Əhmədovun rəhbərliyi ilə keçirilən reydlər göstərdi ki, əvvəlki illərdə olduğu kimi bu il də kənd təsərrüfatı məhsullarının qiymətlərində bahalaşma baş vermişdir.\nBir neçə gün əvvəl Baş Nazirin müavini Əli Əhmədov və kənd təsərrüfatı naziri İnam Kərimov Bakıda kənd təsərrüfatı yarmarkasında, "Yaşıl bazar"da və supermarketdə reydlər keçirib. Nazirlər Kabinetindən verilən açıqlamada bildirilib ki, hökumət üzvlərinin bazarda apardığı təftişin məqsədi qiymətlərin süni artırılması faktlarını aşkara çıxarmaq olub: "Hökumət qiymətlərin süni şəkildə artırılmasının qarşısının alınması məsələsini həmişə diqqətdə saxlayır və bu istiqamətdə zəruri işlər görür". Nazirlər Kabinetinin mətbuat xidmətindən o da bildirilib ki, reydlər zamanı bazarlardakı və yarmarkalardakı qiymətlər arasında böyük fərqlər aşkar olunub: "Hökumət bu məsələnin üzərində ciddi düşünməlidir. Biz ərzaq mallarının qiymətlərinin hədsiz artımına yol verməməliyik. Əgər kimsə qiyməti süni yolla qaldırısa, hökumət iqtisadi tədbirlərlə buna cavab verə bilər. Belə tədbirlərdən biri ticarət nöqtələrinin və vasitəçilərin sayının artırılması olardı. Bu, qiymətləri nizamlamağa imkan verər". Əli Əhmədov isə jurnalistlərə bildirib ki, hazırda ölkə vətəndaşlarının ərzaq və qidaya olan tələbatının əksər hissəsi yerli istehsal hesabına ödənilir.\nQeyd etməliyəm ki. Əli Əhmədovun rəhbərliyi ilə keçirilən reydlər göstərdi ki, əvvəlki illərdə olduğu kimi bu il də kənd təsərrüfatı məhsullarının qiymətlərində bahalaşma baş vermişdir. Keçən ilin yanvar-avqust aylarında pomidorun və kartofun qiymətlərində bahalaşma olduğunu 2018-ci ilin sentyabr ayında Dövlət Statistika Komitəsi açıqlamışdır. Həəmin il pomidorun və kartofun qiymətlərinin baha olmasına səbəb eyni adda məhsullarin istehsalının və idxalının azalması olmuşdu. Belə ki, 2018-ci ildə əvvəlki ilə nisbətən kartof istehsalı 15 min ton, idxalı isə 10 min 600 ton azalmışdır (Cədvəl 1). Həmin ili kartof ixracı 9 min ton artmışdır. 2018-ci ildə ərzaq kimi istifadə olunan kartofun həcmi 721 min 435 ton təşkil etmişdir ki, bu da əvvəlki ilə nisbətən 10 min ton az olmuşdur.\nƏrzaq kimi istifadə 747 689 648 649 682 046 721 585 732 062 721 435\nÜmumilikdə isə on il ərzində kartof istehsalı xeyli azalmış, idxalı isə kəskin çəkildə artmışdır. Belə ki. 2008-ci ildə ölkədə 1 milyon 77 min ton kartof istehsal olunduğu halda, sonrakı illərdə istehsal səviyyəsini 1 milyon tona çatdırmaq mümkün olmamışdır. Kartof idxalı 2010-cu ilə nisbətən 2016-cı ildə 3 dəfəyə yaxın artmışdır. Bu müddət ərzində ölkənin kartof ixracı da dayanıqlı olmamışdır. Cədvəl 1-dən göründüyü kimi 2010-cu ildən sonra kartof ixracında azalmaların olduğu müşahidə edilir. Respublikada hər 5 ildən bir kartofun əkin sahəsi 5 min hektar azaldığı müşahidə edilir. Belə ki. DSK-nın məlumatına görə, kartofun əkin sahəsi 2005-ci ildə 70 min hektar, 2010-cu ildə 65 min hektar, 2015-ci ildə isə 60 min hektar təşkil etmişdir. Əkin sahəsinin azalması bu subsektora marağın azalması ilə bağlıdır. Gəncə-Qazax regionunda kartof istehsalı ilə məşğul olan fermerlər bu il məhsuldarlığın 25-30 sentner aşağı düşdüyünü deyirlər. Fermerlər, kəndlilər istehsal zamanı bir sıra problemlərlə qarşılaşırlar. Bunlardan biri keyfiyyətli toxum çatışmazlığıdır. Ölkənin kartof toxumuna olan təlabatı 200 min tondur. Misal üçün qeyd etmək olar ki, respublikada 2014-cü ildə cəmi 368 ton birinci və ikinci reproduksiyalı kartof toxumu istehsal olunmuşdur. Bu qədər toxum materialı təlabatının 1 faizi qədər də deyil. Ölkəyə Rusiyadan, Türkiyədən və Ukraynadan 2,2 min ton kartof toxumu gətirilmişdir ki, bu da ümumi təlabatın 1 faizindən bir az çoxdur. Toxum materiallarının çatışmazlığı çox ciddi problem olaraq qalmaqdadır. Məhsuldarlığın aşağı olmasının əsas səbəblərindən biri də adi kartof yumrularından toxum materialı kimi istifadə edilməsidir. Digər bir səbəb texnika çatışmazlığıdır. Keçən əsrin 90-cı illərindən indiyə kimi kartofyığan maşınların sayı 42 ədəddən 5-ə enib, traktorların sayı 40 mindən 17 minə qədər, kotanların sayı isə 13 min ədəddən 1 minə qədər azalmışdır. Əlbəttə texniki təminatın bu səviyyədə olması kartof istehsalında çox ciddi problemlər yaradır, əkin, səpin, yığım işlərinin vaxtlı-vaxtında, optimal müddətdə aparılmasını mümkünsüz edir.\nMonopoliya və bazara çıxış problemləri də kartof istehsalçılarını həvəsdən salır, istehsaldan çəkindirir. Ölkədə topdansatış bazarının bir əldə olması fermerlərin seçim imkanlarını məhdudlaşdırır və sövdələşmə zamanı onlara sərfəli olmayan qiymətə razılaşmaq məcburiyyətində qalırlar. Fermerdən ucuz qiymətə alınan kartof bazarlarda müştərilərə 2-3 dəfə baha qiymətə təklif olunur. Əksər hallarda isə monopolislər kartofu daha ucuz qiymətə Rusiyadan, İrandan, Gürcüstandan və digər ölkələrdən idxal etməklə yerli malın bazarda hərəkətinə süni əngəl yaradırlar.\nSuvarma suyu çatışmazlığı da bu sahədə əsas problemlərdəndir. Rəqabətqabiliyyətli məhsul istehsal etmək üçün məhsuldarlığı artırmaq, məhsulun keyfiyyətini yaxşılaşdırmaq vacib şərtdir. Bunun üçün istehsal prosesi idarə olunmalıdır, suvarma suyuna olan ehtiyac vaxtlı-vaxtında ödənilməlidir. Əks halda kartof istehsalı ilə məşğul olmaq fayda verməz.\nƏrzaq kimi istifadə 404,5 416,7 388,9 398,3 369,9 406,1 382,7\nYaxşı olardı ki, Əli Əhmədov və digərləri kənd təsərrüfatı məhsullarının qiymətlərinin baha olması səbəbini yalnız bazarlarda axtarmasınlar. Qiymətlərin baha olmasının səbəbləri çoxdur. Bəzilərini qeyd etdim. Hökumət məmurlarının "biz ərzaq mallarının qiymətlərinin hədsiz artımına yol verməməliyik" deməsini isə başa düşə bilmədim. Qiymətin hədli və yaxud hədsiz artımı olurmu? Bu həddi necə müəyyən etmək olar? Daha sonra məmurun "təftişin məqsədi qiymətlərin süni artırılması faktlarını aşkara çıxarmaq olub" və "əgər kimsə qiyməti süni yolla qaldırırsa, hökumət iqtisadi tədbirlərlə buna cavab verə bilər" deməsini də anlaya bilmədim. Bazar formalaşdırdığı qiymətin süni olub olmadığını necə araşdırıb müəyyən edəcəklər? Və yaxud da kim deyə bilər, optimal qiymətlə süni qiymət arasındakı hədd haradadır? Bütün bunlar cəfəngiyatdır. Bəli, ərzaq bazarında xaos höküm sürür. Vəziyyətdən çıxış yolu var. Azərbaycan hökumətinə və Əli Əhmədova təklifim odur ki, istehsalçıların problemlərinin həllində yardımçı olsunlar, topdansatış bazarındakı və idxaldakı monopoliyanı aradan qaldırsınlar. Bazar qaydasına düşəcək. (turan.az)


03-08-2019 / 10:56\nXeberler.az bildirir ki, 1989-cu ildən keçirilən və informatika sahəsində ən nüfuzlu yarışlardan biri hesab olunan Beynəlxalq İnformatika Olimpiadası hər il dünyanın bir çox ölkəsindən məktəblilərə bilik və bacarıqlarını sübut etmək imkanı yaradır.\nTədbirin yüksək səviyyədə təşkil olunması üçün müasir tələblərə cavab verən məkanlar seçilib. Əsas yarış Milli Gimnastika Arenasında, açılış mərasimi Bakı Konqres Mərkəzində, bağlanış mərasimi isə Heydər Əliyev Mərkəzində baş tutacaq. Olimpiada çərçivəsində digər tədbirlərin keçirilməsi üçün isə “Boulevard Hotel” mehmanxanası nəzərdə tutulur. Yarış müddətində məktəblilər “Atletlər şəhərciyi”də yerləşdiriləcək.\nBurada iştirakçılar üçün əyləncə zonası fəaliyyət göstərəcək və onlar müxtəlif tədbirlər, maraqlı asudə proqram sayəsində yarışdan kənar vaxtlarını da səmərəli keçirə biləcəklər. Mədəni proqramın bir hissəsi kimi, Qobustan, Yanardağ, Atəşgah, Nobel qardaşlarının ev-muzeyi və bir sıra digər məkanlara ekskursiyalar təşkil olunacaq. Avqustun 5-də Bakı Konqres Mərkəzində keçiriləcək rəsmi açılış mərasiminə iştirakçılarla yanaşı, dövlət rəsmiləri, xarici ölkə səfirləri və digər qonaqlar qatılacaqlar.\nQeyd edək ki, ölkəmiz üçün böyük əhəmiyyət kəsb edən Beynəlxalq İnformatika Olimpiadası Azərbaycan Respublikası Təhsil Nazirliyinin təşəbbüsü, ADA Universiteti, Nəqliyyat, Rabitə və Yüksək Texnologiyalar Nazirliyi və digər dövlət qurumlarının dəstəyi ilə keçirilir. Olimpiadanın rəsmi qlobal sponsoru “Acer” şirkətidir. Bundan başqa, yerli şirkətlər - “Azercell” tədbirin “İstedadların rəqəmsal sponsoru”, “PAŞA Bank” isə “İstedad sponsoru” kimi dəstək verəcək.\nBeynəlxalq İnformatika Olimpiadasının açılış mərasimi baş tutub


“Çempionluq gözləmirdim” '; // item += '\nBakıda keçirilən “Böyük Dəbilqə” turnirində Azərbaycanın cüdo yığmasına ilk qızıl medalı qazanıb.\nÖlkə.Az xəbər verir ki, komandamızın heyətində ilk qızıl medala Rüfət İsmayılov layiq görülüb.\n81 kq çəki dərəcəsində mübarizə aparan gənc cüdoçu qələbə ilə bağlı fikirlərini bölüşüb:\n“Ən çətini 3-cü görüşüm oldu, bolqar cüdoçuya qarşı oyunu qeyd edərdim. Təbii ki, finaldakı rəqibim də çox güclü idi. Böyüklər arasında keçirilən yarışlarda yeniyəm. Ona görə də çempionluq gözləmirdim. Bundan sonra da var gücümüzlə məşq edəcəyik. Bundan sonra da ölkəmizi layiqincə təmsil etməyə çalışacağam. Finaldakı rəqibim İran azərbaycanlısı idi, dilimizi bilirdi. Görüşdən sonra iki qardaş kimi söhbət etdik”.\nArdıcıllıqla Sünnatulla Əzimov (Özbəkistan), Dorin Qotonoaqa (Moldova), İvaylo İvanov (Bolqarıstan) və Kenya Koharaya (Yaponiya) qalib gələrək, finala vəsiqə qazanan R.İsmayılov, həlledici görüşdə İran idmançısı Afiq Səfərli Səid Mollayini məğlub edib.


Fransadakı müsəlmanlar deportasiya təhlükəsindədir | Sələf Xəbər\nFransadakı müsəlmanlar deportasiya təhlükəsindədir\n536 dəfə baxılıb\nFransada iqtidardakı Sosialist Partiyasının Baş katibi həddən artıq sağ partiyaya meyilli Milli Cəbhənin hakimiyyətə gələcəyi təqdirdə ölkədəki 4 milyon müsəlmanın deportasiya ediləcəyini açıqlayıb.\n“Sələf Xəbər” Dunyamedia.az-a istinadən xəbərinə görə, RTL radiosuna açıqlama verən Jean-Christophe Cambadelis bildirib ki, Milli Cəbhə hakimiyyətə gələrsə, öz proqramını tətbiq edəcək, yəni 4 milyon müsəlmanı ölkədən xaric edəcək. Bunun Fransadakı vəziyyəti gərginləşdirəcəyini deyən Baş katib Fransanın regional seçkilərin ərəfəsində olduğuna da diqqət çəkib.\nO həmçinin, sol partiyalar arasındakı parçalanmanın davam edəcəyi təqdirdə sağ blokun seçkilərdən böyük bir zəfərlə çıxacağı barədə xəbərdarlıq edib.\nUca Allahdan müsəlmanlara səbir verməsini və İslamı pisləyənləri cəzalandırmasını istəyirik.


Kurikulumla bağlı pedaqoji kadrları yetişdirməkdə gecikdik - MÜSAHİBƏ - AzEdu.az AZƏRBAYCAN TƏHSİL PORTALI\nKurikulumların tətbiqindən 10 ildən (2008) çox keçir. Yeniliyin ilk illərində bu sistemə qarşı çıxanlar çox olsa da, sonrakı mərhələdə etirazlar xeyli azaldı. Buna baxmayaraq yeniliyi bəyənməyənlər bəyənənlərdən çoxdur. Kurikulumların tətbiqindən sonra məzunların nəticələri, eləcə də çoxsaylı valideyn və müəllimlərin “köhnəlmək” üzrə olan yeniliyin “yarıtmazlığından” narazı olması məsələni bir daha gündəmə gətirib. Ümumiyyətlə, kurikulumla bağlı narazılıqlar nə üçün yenidən gündəmə gəlib?\nMövzu ilə bağlı sualları təhsil əməkdaşı Elxan Nəcəfov cavablandırıb.\nİndiki narazılıq kurikulumlarla bağlı “ikinci dalğa” adlandırıla bilər. Bu, nəticənin gözlənilənlərin əksinə olması ilə bağlıdır\n- Elxan müəllim, kurikulumla bağlı müzakirələrin yenidən gündəmə gəlməsini nə ilə izah etmək olar?\n- Kurikulum təhsil sistemi tətbiq olunandan bu yeniliyə qarşı əks fikirlər də ortaya çıxdı. Mənfi münasibətlərlə bağlı ən ağır mərhələnin aşıldığını düşünürəm. Sistemi tətbiq etməyin yolları tapıldı. Məktəblərdə müəyyən qədər kurikulumdan irəli gələn metodlar tətbiq edilir, bunun əsasında dərsliklər yazılıb və istifadə edilir. Müəllimlər müəyyən qədər yeni sistemlə bağlı bacarıqlara yiyələndilər. Yeni narazılıq dalğasının yaranması kurikulumun tətbiqindən sonra cəmiyyətin gözlədiyi nəticənin hansı vəziyyətdə olması ilə bağlıdır. Ortaya əvvəlkindən daha bacarıqlı, arzulanan nəticələri olan şagirdlər çıxdımı? Mövcud nəticəyə baxanda bir az məyusluq yaranır. Məncə, etirazlar burdan qaynaqlanır. Nəticə gözləntiləri tam doğrultmadı.\nKurikulumun tətbiqi ilə bağlı əks fikir bildirənlərin öz arqumentləri var. Müəyyən qədər də haqlıdırlar. Ən böyük sıxıntılardan biri kurikulumların orta məktəbdə arzulanan şəkildə tətbiq olunmaması ilə bağlıdır. Dərslərin istənilən səviyyədə qurulmasına əsas maneələrdən biri kadr çatışmazlığıdır. Ali məktəblərin hazırladığı pedaqoji kadrların kurikulumlarla bağlı bilikləri minimum olur. Aldıqları biliklər isə nəzəri məlumatlardan ibarətdir. Praktiki bacarıqlar baxımından yetərlilik çox aşağı olur. Bu pedaqoji kadrlar orta məktəbin tələb etdiyi kurikulum tələblərini ya kurslara, ya da hansısa bir seminara getməklə mənimsəyirlər. Bu isə arzulanan nəticəni vermir.\n- Sistemin ləğvindən danışmaq nə dərəcədə doğrudur?\n- Tətbiq olunmuş sistemin ləğv olunması ilə bağlı aparılan, sadəcə prosesdir. Müsbət yanaşsaq, ictimai rəy ortaya çıxır və məsuliyyəti, işgüzarlığı artırır. Məncə, kurikulumların tələb etdiyi standartlara əsaslanan tədris davam etməlidir. Prosesin müsbət nəticəsi olacaq. Amma bu o zaman daha effektli hiss olunacaq ki, dediyim kimi, bununla bağlı daha yaxşı kadrlar yetişdirə biləcəyik. Daha yaxşılarını yetişdirə bilmək üçün hazırda bu sahədə yetişmiş kadrlardan faydalanmaq lazımdır. Onların təcrübələri digər müəllimlərə ötürülməlidir.\nHəm KİV-lər, həm də sahə ilə bağlı məsul qurumlar bunun üzərində bir az fikirləşməlidirlər. Çatışmazlıqları ictimailəşdirmək müsbət haldır. Biz pedaqoji kadrları yetişdirməkdə gecikdik. Xüsusilə, ali məktəblərdə bu baxımdan potensialı artıra bilmədik. Ali məktəblərdə kurikulumların tələblərindən irəli gələn bacarıqları sabahın müəllimi olacaq tələbələrə keyfiyyətli aşılaya bilməmişik. Pedaqoji ixtisasda oxuyan tələbələr sonra müəllim işləyəndə tələb olunanı ortaya qoya bilmir. Ona görə də müəllimlərin əksəriyyəti ənənəvi qayda ilə dərs keçir və tələb olunan nəticə, bacarıqlar kənarda qalır. Bu da cəmiyyətdə yeniliklərdən gözlənilən nəticəni aşağı salmaqda rol oynayır.\nMüəllimlərin əksəriyyətinin yanaşması budur: məktəblərdə yenə əvvəlki kimi uşağa şeir əzbərlədir, əsəri oxutdurub danışdırırlar. Məsələn, ixtisasım olan ana dili, yaxud ədəbiyyat fənlərinə yanaşma tamamilə fərqli olmalı idi. Oxuduğu mətni anlaması, mətnə münasibət bildirilməsi, müzakirələrin yaradılması, debat, motivasiya və s. kimi tələb olunan aktivlik yekunda şagirddə qərarlılıq, münasibət bildirmə, təkzib etmə, əsaslandırma, sübut etmə, dinləmə, qarşılıqlı hörmət prinsipi və digər bacarıqları inkişaf etdirməli idi. Hazırda bunlar şagirdlərdə bir o qədər də müşahidə olunmur. Yaxud müəllimlər bu bacarıqları şagirdlərə öyrədə bilmirlər. Bu da həmin bacarıqları aşılamağın yollarını bilməməkdən irəli gəlir. Məsələn, dil qaydalarını yaxşı bildikləri üçün onu öyrədirlər. Amma həmin qaydaları oxuduğu mətndə necə tətbiq etməyi, oxuduğu mətndən necə nəticə çıxarmağı, mətni necə qısaldıb-genişləndirməyi öyrənə bilmirlər. Statistik məlumatları, diqram şəklində olan mətnləri, cədvəlləri anlaya bilmək, təhlil edə bilmək günümüzün ən vacib bacarıqlarındandır. Təəssüf ki, bu bacarıqlarla bağlı nəticələr arzuolunan deyil.\n- Gözlənilən nəticə əslində nə idi? Sistemin məzunları hələ ki bir dəfə ali məktəblərə qəbul imtahanı veriblər...\n- Sistemin tətbiqindən sonra nəticə deyəndə, yüksək balların toplanıb-toplanmamasını nəzərdə tutmuram. Düşünürəm ki, orta məktəbi bitirən şagirdlərin nəticəyönümlü yekununu, sadəcə ali məktəblərə qəbulla ölçməli deyilik. Son vaxtlar dövlət tərəfindən verilən və arzulanan tələblər də bundan ibarətdir ki, təkcə ali məktəblərə daxil olmaq, diplom xatirinə gənclər yetişdirmək lazım deyil. Söhbət fundamental bacarıqlardan gedir. Onların səriştəliliyi hansı səviyyədədir? Nitq bacarıqları, təfəkkürünün inkişafı, tətbiqi bacarıqları, idrakı və s. bacarıqları necədir? Sistemin nəzəriyyəsində göstərilənlər nəticədə özünü göstərmədi. Bir daha deyirəm, nəticəni ali məktəbə qəbulla ölçmək olmaz. Ali məktəbə qəbul qaydalarını elə bir formaya salmaq olar ki, nəticə birdən-birə çox yüksək həddə çata bilər. Əksinə, bu yolla nəticəni sıfıra da salmaq olar. Bu subyektiv yanaşmanın nəticəsidir.\nƏsas məsələ o idi ki, kurikulumların tətbiqindən sonra bizim gənclər necə yetişəcək? Daha bacarıqlı olacaqlarmı?\nBeynəlxalq qiymətləndirmədə oxuyub-anlama baxımından nəticələrimiz çox aşağı oldu. Səbəbləri düzgün müəyyən edib, düzgün tədbirlər görməliyik. Şagird ona öyrədiləni mənimsəyəcək. Məsələ biliyi və bacarığı mənimsədəcək kadr ehtiyatından gedir, bax bunu sürətli şəkildə həll etmək lazımdır.\n- Kurikulumun milliləşdirilməsi problemin həllində rol oynaya bilərmi? Ümumiyyətlə, çıxış yolu kimi təklifləriniz nədir?\n- Əvvəlki illərdən fərqli olaraq indi kurikulumun ləğvini tələb edənlər azalır. Amma arzular da var. Bu kurikulumları hansı ölkələrdən götürdüyümüzdən asılı olmayaraq, tətbiqində milliliyi nəzərə almaq lazım idi. Təhsil dünyanın heç bir yerində milli olmur, tətbiqdə milli yanaşma prinsiplərini gözləmək olar. Həmçinin dəyişikliyin miqyası ilə potensialımızı düzgün təhlil etməli idik. Birdən-birə böyük bir dəyişklik edildi. Nəzərə almaq lazım idi ki, buna məktəblərimiz nə qədər hazırdır. İndi sual yaranır: "Müəllimlər niyə kurikulumlara qarşı çıxır?" Çünki bu sistem onların bacarıqlarına uyğun gəlmirdi. Hər kəs bildiyini öyrətməyə maraqlıdır. Başqa sözlə desək, hər kəs bildiyini öyrətmək imkanına malikdir. Birdən-birə müəllimlərdən bilmədiklərini öyrətmək tələb olundu. Buna baxmayaraq, bir xeyli məsafə qət edilib. Kurikulumların ləğvi ilə razılaşmaq olmaz. Bir daha qeyd edirəm, daha çox və daha peşəkar kadrlar yetişdirilməlidir. Kurikulumların tətbiqi ali məktəblərə də keçməlidir. Şagirdlərə öyrədilməli olan bacarıqlar müəllimlərin mənimsədə bildiyi bacarıqlara çevrilməlidir. Bu da ali məktəblər və Təhsil Nazirliyinin gücü ilə mümkündür. Pedaqoji təhsil verən universitetlər tələbələrinə tələb olunan bacarıqları daha mükəmməl öyrətməlidirlər. İstərdim ki, universitetlər əvvəlki illərdə məzun olmuş pedaqoji ixtisas tələbələrinə – məzunlara ödənişsiz olmaqla təlimlər keçsinlər, praktiki olaraq təcrübə versinlər. Peşəkar kadrlar hazırlamaqda rəqabət mühiti formalaşsın.


Rza Zərrabın xəyanət fotosu yayıldı? – LUXLİFE.AZ\nRza Zərrabın xəyanət fotosu yayıldı?\nMinval.İnfo “hurriyet.com”-a istinadən xəbər verir ki, FBI agentləri tərəfindən ciddi təqib edilən Zərrab Nyu-Yorkda ortaya çıxıb. Keçmiş iş adamı Nyu-Yorkda məşhur Nobu restoranında bir qadınla suşi yeyərkən görüntülənib. Əslən Cənubi Azərbaycandan olan R.Zərrab onu çəkdiklərini hiss edəndən sonra qadınla birgə məkanı tərk edib.\n← Günay görün kiminlə fotosunu palyaşdı – FOTO\nİtalyanların Bakıda böyük dələduzluğu – Azərbaycanlı milyarder necə aldadıldı →


“…Yeni adlar görəcəksiniz” – millimizin baş məşqçisi | SuperSport\nƏsas səhifə Digər “…Yeni adlar görəcəksiniz” – millimizin baş məşqçisi\nAzərbaycan millisinin və “Araz”ın baş məşqçisi Joze Alesio da Silva affa.az-a müsahibə verib\n– Yüksək Liqada I dövrə başa çatdı. Ümumi təəssüratlarınız necədir?\n– Dövrəyə “Xəmsə” ilə oyunla yekun vurduq. Böyükhesablı qələbə qazandıq və komandada hadisələrin yaxşılığa doğru dəyişdiyini hiss etdim. Topu özümüzdə çox saxladıq, qollar vurduq, müəyyən kombinasiyalar qurduq. Amma bir neçə məqam var ki, üzərində işləməliyik.\n– Autsayderlə oyunda bu qədər qol vurdunuz. Ancaq əsas rəqiblərinizlə oyunlarda çox əziyyət çəkdiniz. Hətta “Neftçi” ilə oyunda heç-heçə etdiniz. Komanda istədiyinizi niyə verə bilmir?\n– Hər bir oyunun öz xüsusiyyəti var. Əsas rəqiblərimizlə oyunlarda onlar daha çox müdafiəyə çəkilirlər və rəqibə oynamağa imkan vermirlər. Təbii ki, bu cür müdafiə xəttini yarmağın da yollarını tapmalıyıq. Topla, ya da topsuz – meydanda dominantlıq etməliyik. Məşqlərdə bunun üzərində işləyirik, elə narazı qaldığım məqamlar da bununla bağlıdır.\n– Siz oyunları təkcə “Araz”ın yox, həm də milli komandanın baş məşqçisi kimi izləyirsiniz. Ötən 7 tur ərzində diqqətinizi cəlb edən futzalçılar oldumu?\n– Bunu mütləq qeyd etməliyəm ki, çempionatda gərgin mübarizə gedir. “Araz” hər nə qədər favorit hesab edilsə də, müqavimətlə qarşılaşır. İranlı legionerlərin gəlişi, yeni komandaların çempionata qoşulması rəqabəti artırıb. Sualınıza gəldikdə, inanın, sonuncu pillədə qərarlaşan “Xəmsə”nin heyətində belə, bəyəndiyim futzalçı oldu. Digər komandalarda da belə oyunçular var. İndi ad açıqlamaq üçün uyğun zaman deyil, amma diqqətimi cəlb edən futzalçıları millinin Bakıdakı məşqlərinə dəvət edəcəm.\n– Milli komanda dekabrın 2-dən 7-dək İranda keçiriləcək turnirdə iştirak edəcək. Rəqiblər və təqvim də müəyyənləşib. Bu turnirlər bağlı hansı məqamları qeyd etmək istərdiniz?\n– İştirakçıların adları turnirin yüksək səviyyədə təşkil edildiyini göstərir. Təsəvvür edin, 4 iştirakçının hamısı FİFA-nın reytinq cədvəlində ilk “10-luq”dadır. Onlardan Rusiya son dünya çempionatının gümüş, İran isə bürünc mükafatçısıdır. Üstəlik, İran millisi Braziliya, Rusiya, İspaniya kimi futzalda hegemonluq edən komandanı uddu. Azərbaycan da ilk dəfə iştirak etməsinə baxmayaraq, dünya çempionatını ilk “5-lik”də bitirdi. Qazaxıstan isə 1/8 finalda mübarizəni dayandırdı. Bu göstəricilər oyunların hansı müstəvidə keçəcəyinə aydınlıq gətirir. Təxminən 2 aydan sonra qatılacağımız Avropa çempionatının final mərhələsinə hazırlıq baxımından turnir çox faydalı olacaq. Təəssüf ki, hazırlıq keçmək üçün uzun zamanımız olmayacaq. 3-4 gün Bakıda məşqlər edəcəyik, sonra 14 nəfərlik futzalçı heyəti ilə İrana yollanacağıq.\n– Heyətdə yeni oyunçular olacaqmı?\n– Heyət, demək olar, müəyyənləşib. İrana 14 oyunçu aparacağıq. Amma Bakıdakı hazırlıq prosesinə 17 nəfər dəvət etməyi düşünürəm. Əlbəttə, yeni adlar görəcəksiniz.\n– Kardosa və Xətai Bağırov zədəlidir. Onların hazırkı durumu planlarınıza təsir edəcəkmi?\n– Kardosa Avropa çempionatına qədər tam hazır olacaq. O, artıq yüngül məşqlərə başlayıb. Xətai də turnirdə iştirak etməyəcək, amma Avropa çempionatına qədər vaxtı var. Ümid edirəm ki, ona qədər formasını bərpa edib Sloveniyada komandaya kömək edə biləcək.\n– Ölkə xaricində çıxış edən Vassoura, Fineo və Vitali Borisov turnirə dəvət ediləcəkmi?\n– Fineo bu dəfə bizə qoşulmayacaq. Çünki onların oyunları var, həm də yol uzaq olduğuna görə, buna ehtiyac duymuruq. Bura saat fərqini də əlavə etsək, haqlı olduğumu təsdiqləyərsiniz. Vassoura ilə danışmışam, o, 90 faiz turnirdə bizə kömək edəcək. Vitali Borisovun məsələsi isə açıq qalır. O, millidəki karyerasını bitirmək haqda düşünür. Hələ tam qərarını verməyib. İrana yollanacaq heyət üzvləri arasında onun adı olmayacaq. Ancaq Avropa çempionatının final mərhələsinə qədər Vitali ilə bir daha söhbət edəcəm. Onun həmin yarışda milliyə kömək etməsini istəyirəm.\n– Bu günlərdə həvəskarlar arasında təşkil edilən Mini-Futbol Liqasının oyunlarını izlədiniz. Yarışla bağlı təəssüratlarınız necədir?\n– Bu, daha çox kütləviliyə hesablanmış layihədir. İnsanların sağlam həyat tərzi keçirməsi üçün əla iş görülüb. Bir neçə oyunu izlədim və iştirakçıların istəkli, həvəsli olduqlarını müşahidə etdim. Maraqlı oyunlar keçirilir. Təbii ki, ora getməkdə məqsədimiz gənc və perspektiv vəd edən oyunçuları izləmək idi. Oradan əsas milliyə oyunçu götürməyimiz real deyil, amma U-17 yığması üçün futzalçı tapmaq mümkündür. Demirəm ki, gənclərin hamısını U-17-yə cəlb edəcəyik. Bizi cəlb edən, oyunu ilə seçilən futzalçılara qapımız açıq olacaq.\n– Yeri gəlmişkən, U-17 yığması artıq Birinci Liqada çıxış edəcək. Bu komanda ilə bağlı planlarınızı bilmək olarmı?\n– Əsas millinin baş məşqçisi olsam da, bu komandanı da nəzarətdə saxlayacam. Mütəmadi olaraq seçim aparılacaq. Xüsusilə də məktəblərdə, universitetlərdə bu prosesi sürətləndirəcəyik. U-17 bizim üçün ehtiyat komanda olacaq. Əlbəttə, istərdik ki, seçimi 80-90 oyunçu arasından edək. Bu komandanın olması, liqada iştirak etməsi gənclər üçün də stimul olacaq. Fuad Rzayevə mütəmadi kömək edəcəyik. Komandanın Birinci Liqada iştirak edəcəyi isə müsbət məqamdır.\n“Real Madrid”ə şok: Ronaldoyla Beyl ayrıla bilər\nPerunun qələbəsi – Video


Sosial-iqtisadi 25/05/2019 13:27\nEkologiya və Təbii Sərvətlər Nazirliyi mayın 26-da gözlənilən hava şəraitini açıqlayıb.\nMilli Hidrometeorologiya Departamentindən verilən məlumata görə, sabah Bakıda və Abşeron yarımadasında gecə və səhər ayrı-ayrı yerlərdə duman olacağı, axşam isə bəzi yerlərdə yağış yağacağı gözlənilir. Cənub-qərb küləyi gündüz arabir güclənən şimal-qərb küləyi ilə əvəz olunacaq. Havanın temperaturu gecə 17-20° isti, gündüz 24-27° isti, Bakıda gecə 18-20° isti, gündüz 24-26° isti təşkil edəcək.\nOxumağa dəyər: Tehranda koronavirusa qarşı tədbirlər görülür - FOTO


13 Noyabr 2020 - Cümə 10:51 689 nəfər oxuyub\n“Bu günü Dağlıq Qarabağın Dadivank kəndindən (Xudavəng, Kəlbəcər rayonu) keçirdik. Bölgə iki gün ərzində Azərbaycana təhvil verilməlidir. Bir çox yerli sakin evlərini boşaldıb gedirdi. Bəziləri isə azərbaycanlıların əlinə keçməməsi üçün evlərinə od vurublar”.\nBunu BBC-nin müxbiri Vill Vernon tvitterdə yazıb.\nErmənilər, Kəlbəcərdə, evləri, yandırırlar,


Kainat və Fəza Boşluqları\nKainat və Fəza Maraqlı Videolar Kainat və Fəza Boşluqları 7 Dekabr 2016\n3\tDostlarınızla PaylaşınKainat Haqqında Bunları Mütləq Bilməlisiniz\nBu videomuzda kainat haqqında hər şeydən qısaca danışacam.\nİlk növbədə kainatın böyüklüyünü necə təsəvvür edə bilərik sualını cavablandıraq. Əvvəla kölgənizin düşdüyü yer ilə günəş arasındakı 149 milyon km məsafədə günəş işığının qarşılaşdığı ilk və tək maneə sizsiniz. Ay yerə çox yaxın görünür elə deyilmi? Lakin diqqətlə düşündükdə bu məsafəyə günəş sistemindəki bütün planetləri sığdıra bilərik. Siz bu videoya baxdığınız anda yüz milyonlarla yeni ulduz yarandı və milyonlarla ulduz öz içinə çökərək qara dəliyə çevrildi. İndi isə mövzüya keçək. Qalaktikalar ulduz sistemlərindən ibarətdir və hər ulduz sisteminin öz planetləri və ölçüləri var. Misal olaraq bizim ulduz olan günəş cırtdan ulduz sayılır yəni yaşadığımız sistem qalaktikadakı ən kiçik sistemlərdəndir. Buna baxmayaraq voyager 1 peyki gündə 1 milyon 600 min kilometr yol gedsə belə sadəcə 40 ildən sonra günəş sistemini tərk edə bildi. Hər bir Qalaktikada isə milyardlarla belə sistem mövcuddur. Üstəlik nebulalar kimi nəhəng qaz toz buludlarınıda əlavə etmək gərəkdir. Elə bizim saman yolu qalaktikamızda 400milyard ulduz, 50milyard planet növcuddur. Ümumi kainata gəldikdə isə bu cür irili xırdalı yüzmilyardlarla qalaktika mövcuddur. Üstəlik kainat hər saniyədə 74km sürətlə genişlənir.Və bu qədər genişliyin içində canlıların sadəcə dünyada var olduğunu düşünən beyinlər var.. Bu arada isə biz hələdə yad bir planetə ayaq belə basmamışıq…\nİndi isə kainatın yaşından danışmaq istərdim. Hamınızın bildiyi kimi kainatın yaşı Big Bangdan bu yana olan müddət nəzərdə tutulur və 13,5 milyard ilə bərabərdir. Lakin bu tarixdə nisbidir çünki biz teleskopla hansısa uzaqlığa baxdığımız anda belə kainat sürətlə genişlənməyə davam edir. Buna görə bəzi alimlərə görə bu yaş 30-90 milyard ilə bərabərdir. Kainatın keçirdiyi hər ili kitabın bir səhifəsi kimi təsəvvür etsək bu kitabın qalınlığı dünyadan plutona qədər olacağdı. Hər halda artıq yavaş-yavaş necə aciz varlıq olduğunuzu hiss edirsiniz…\nHər saniyə doğulan insan sayına hər saniyə yeni doğulan 12 ulduz düşür. Bəs yeni ulduzlar necə yaranır? Nebula adlanan qaz toz buludları mövcuddur vı bu qaz toz aerazolları müddət keçərək birləşir və böyük enerji yaradaraq ulduza çevrilir sadə dildə desək\nBir ulduz doğulduğu kimidə yaşlanıb ölür. İlk öncə ulduz içindəki helium və enerji partlamasından nəhəngləşərək qırmızı nəhəngə çevrilir. Bu vəziyyət günəşdə olduğu halda yeri udaraq yeyəcək.Daha sonra enerji ayrılır neytron ulduzu və ağ cücəyə çevrilir bu halda günəş ölçüsündəki bir ulduz yer kürəsi ölçüsünə çevrilir. Növbəti mərhələ isə iki hissəyə ayrılır ya bu ölçüyə sıxışmış çox böyük enerji supernova partlayışı ilə ətrafa yayılır. İkinci versiya isə ulduz öz içinə çökərək qara dəliyə çevrilir.. Bu arada kaknatdakı ən böyük qara dəlik S5-813 adlı qara dəlikdir onun həcmi 40 milyard günəş həcmindədir..\nArtıq hər birinizdə kosmos kainat haqqında beyninuzdə müəyyən təsəvvür yarandı. əvvəla hər birinizə interstellar filminə baxmağı məsləhət görürə\nBonus olaraq, qeydə alınmış ən isti ulduz günəşin daxili istiliyindən dəfələrlə çox – yəni təxmini 120 milyon selsi olan kiçik bir ulduzdur. Hələlik bu qədər ilə videomuz sonlanır lakin marağ olarsa big bangdan öncə nə var idi? Məkanın zanamda əyilməsi, işığ sürətinin məkan anlayışı ilə zaman cəhətdən uyğunlaşmaması, hər şeyin necə sıfırdan yaranmasını izah edəcəyik….\n← Kiçik Yaşlarından öz Güclərinə Milyoner Olan 10 Şəxs\nİnsanlar Yox Olduqdan Sonra Yer Kürəsi →


Kredit büroları üçün kapitalın məbləği müəyyənləşdi- koordinat.az\nKredit büroları üçün kapitalın məbləği müəyyənləşdi\nMaliyyə Bazarlarına Nəzarət Palatası “Kredit bürolarının fəaliyyətinin tənzimlənməsi və nəzarəti qaydası”nı təsdiqləyib.\nKoordinat.az xəbər verir ki, bu qayda “Kredit büroları haqqında” qanunun 5.2-ci, 5.7-ci, 7.2-ci, 7.3-cü, 16.2-ci və 23.4-cü maddələrinə uyğun olaraq hazırlanmış və kredit bürosunun fəaliyyəti üçün minimum nizamnamə kapitalına və icra orqanının rəhbərinin (üzvlərinin) peşə yararlığına dair tələbləri, fəaliyyətinin yoxlanılması və ona qarşı təsir tədbirlərinin həyata keçirilməsi qaydasını, hesabatının forma və təqdim edilmə qaydasını, kredit bürosu tərəfindən Azərbaycan Respublikasının Maliyyə Bazarlarına Nəzarət Palatasına ödənilən haqların məbləğini və ödənilmə qaydasını, habelə kredit tarixçəsi subyektinin kredit tarixçəsində eyniləşdirilməsi üçün tələb olunan məlumatın həcmini müəyyən edir.\nSənədə əsasən “Kredit büro”sunun nizamnamə kapitalı 2 mln. manat məbləğindən az olmamalıdır.\nQaydada kredit bürosunun icra orqanının rəhbəri (üzvləri) üçün peşə yararlığı tələbləri də müəyyən edilib. Belə ki, qaydalara əsasən məcburi ləğv edilmiş və ya müflis elan olunmuş hüquqi şəxsdə ləğvetmə və ya iflas haqqında qərarın qəbul edildiyi tarixdən əvvəlki bir ildən az olmayan müddətdə həmin hüquqi şəxsin idarəetmə orqanlarının üzvü və ya baş mühasibi işləmiş şəxslər kredit bürosunun icra orqanının rəhbəri (üzvləri) ola bilməz. Qeyd edək ki, bu tələb həmin hüquqi şəxsin məcburi ləğvi və ya iflası haqqında qərarın qəbul edildiyi tarixdən etibarən 2 (iki) il müddətində tətbiq edilir. Bundan başqa, əmək funksiyalarını kobud şəkildə pozduğuna görə hər hansı hüquqi şəxsin idarəetmə orqanında tutduğu vəzifədən qanunla müəyyən olunmuş qaydada azad edilmiş şəxslər, Palatanın nəzarət subyekti olan kredit təşkilatlarının rəhbər şəxsləri də kredit bürosunun icra orqanının rəhbəri (üzvləri) ola bilməz.\nQaydaya görə, Kredit bürosunun icra orqanının rəhbəri və ya üzvlərinin ali təhsili və ən azı 3 illik idarəetmə təcrübəsinin olmalı, vətəndaş qüsursuzluğu tələblərinə uyğun gəlməlidir.\nQaydada Kredit bürosu tərəfindən Palataya ödənilən haqların məbləği və ödəmə qaydası da öz əksini tapıb. Beləliklə, Kredit bürosu tərəfindən Palataya ödənilən haqların məbləği və ödənilmə qaydası “Maliyyə bazarlarında nəzarət edilən subyektlər tərəfindən Azərbaycan Respublikasının Maliyyə Bazarlarına Nəzarət Palatasına ödənilən haqların tənzimlənməsi Qaydaları” ilə müəyyən edilir. Xatırladaq ki, “Maliyyə bazarlarında nəzarət edilən subyektlər tərəfindən Azərbaycan Respublikasının Maliyyə Bazarlarına Nəzarət Palatasına ödənilən haqların tənzimlənməsi Qaydaları”na əsasən kredit bürosu üçün ödəniləcək məbləğ toplanan xidmət haqqının 10%-i, maksimum hədd – 250000 manat səviyyəsində müəyyən edilib.\nQeyd edək ki, Kredit bürosunda hərtərəfli yoxlama ən azı 3 ildə bir dəfə olmaqla aparılacaq.\nOxuma sayı: 726


Surət Hüseynovun cangüdəninin məhkəməsi başlanıb\nCəmiyyət 13 Yanvar 2006 16:53 (UTC+04:00)\nAğır Cinayətlərə Dair İşlər üzrə Hərbi Məhkəmədə hakim Məmmədbağır Zeynalovun sədrliyi ilə keçmiş baş nazir Surət Hüseynovun cangüdəni Füzuli Hüseynovun məhkəməsi başlanıb. Bu barədə Trend ə hakim Məmmədbağır Zeynalov məlumat verib.\nFüzuli Hüseynov Azərbaycan Respublikası Cinayət Məcəlləsinin 279.1-ci (qanunsuz silah gəzdirmə) maddəsi ilə təqsirləndirilir. İttiham sənədlərində qeyd olunur ki, 1992-ci ildə Bakıdakı N saylı hərbi hissədə qulluq edən F.Hüseynov həmin ilin dekabr ayında 3 günlük məzuniyyətə buraxılıb. Məzuniyyət müddətində Gəncə şəhərinə gedərək idmançı dostlarının vasitəsiylə Surət Hüseynovla tanış olub və onun cangüdəni kimi fəaliyyətə başlayıb.\nMəzuniyyət müddəti bitdikdən sonra Füzuli Hüseynov Surət Hüseynovun köməkliyi ilə Bakıdakı N saylı hərbi hissədən S.Hüseynovun rəhbərlik etdjiyi Gəncədəki N saylı hərbi hissəyə köçürülüb. Adı rəsmi şəkildə hərbi hissədə qeydiyyatda olsa da özü canqgüdən kimi fəaliyyətini davam etdirib. O, cangüdən işlədiyi müddət ərzində qanunsuz olaraq "AKSU"" markalı avtomat və "Makarov" markalı tapança gəzdirib və S.Hüseynovun başçılıq etdiyi qanunsuz silahlı dəstənin üzvü olub.\n1994-cü il oktyabr ayının əvvəllərində silahlı dəstə ifşa edildikdən sonra Füzuli Hüseynov həbs olunacağından qorxaraq Rusiyaya qaçıb. Həmin vaxtdan onun barəsində həbsli axtarış elan edilib. F.Hüseynov 2005-ci ilin yayında Azərbaycana qayıdaraq könüllü şəkildə istintaq orqanlarına təslim olub.


“Mehman Əliyevlə, Hikmət Hacızadə ilə Əli İnsanov hansı formada birlik yarada bilər ki?” » "Dünya" informasiya agentliyi\n“Mehman Əliyevlə, Hikmət Hacızadə ilə Əli İnsanov hansı formada birlik yarada bilər ki?” - İqbal Ağazadə\nTarix: 22-11-2019, 16:41 | Çap et\nHazırda ölkənin siyasi gündəmində bir sıra önəmli məsələ var. Bunlardan hazırda ən aktualı bələdiyyə seçkiləri, müxalifətin birliyi istiqamətində göstərilən təşəbbüslərdir. Dağlıq Qarabağ münaqişəsinin həlli ilə bağlı müzakirələr də intensivləşib.\nBu və digər məsələlərlə bağlı Cebhe.info-nun suallarını Ümid Partiyasının sədri İqbal Ağazadə cavablandırıb.\n-İqbal bəy, bələdiyyə seçkilərinə ən aktiv hazırlaşanlardan biri də rəhbərlik etdiyiniz partiyadır. Seçkilərdə iştirak partiyalara nə qazandırır?\n-Hesab edirəm ki, bu seçkidə ən aktiv olan birinci partiyayıq. Çünki müxalif düşərgədə bizdən başqa o sayda namizədlə proseslərə qatılan heç bir təşkilat yoxdur. Biz 800-dən yuxarı subyektlə, 1500-dən çox namizədlə seçkilərdə iştirak edirik. Proses gedir, nə qədər namizədimiz qeydə alınacaq, onu deyə bilmərik. Üzvlərimizə qarşı qanun pozuntları var, kənd icra nümayəndəsindən tutmuş icra hakimiyyətlərinə qədər namizədliklərin geri götürülməsi ilə bağlı basqılar olub. Bir neçə şəxsin buna görə namizədliyini geri götürməsi faktları var. Onunla bağlı yekun sənəd hazırlayırıq. İmzatoplama mərhəsi bu gün bitir. Birinci mərhələ bitsin, mövqeyimizi ifadə edəcəyik. Seçki bizim üçün iki tərəfdən çox vacib amildir. Birincisi, təşkilat yenidən özünü formalaşdırır, hər seçkidə partiya toparlanır, strukturlarına əl gəzdirir, belə demək mümkündürsə, silkələnir. İkincisi isə seçkidə seçici ilə ünsiyyət qurmaq imkanı əldə edirik. Seçiciyə kim olduğumuzu, nə istədiyimizi, ən ucqar kənddə belə namizədimizin olduğunu, partiyanın geniş spektri əhatə etdiyi barədə məlumat veririk. İmkanımız olacaqsa, seçki platformamızı çatdıracağıq, partiyanın plakatlarını bütün məntəqələrin müəyyən etdiyi lövhələrdə vuracağıq. Qarşımızda bu tipli məqsədlər durur. Ona görə də seçki bizim üçün vazkeçilməz məsələdir. Digər tərəfdən, hakimiyyətə gəlməyin yeganə yolunu seçki hesab edirik. Bələdiyyə seçkiləri mahiyyət etibarı ilə böyük seçki deyil. Çünki bələdiyyələrin statusu olduqca aşağıdır. İri şəhərlərdə bələdiyyə, bələdiyyə məclisləri yoxdur. Bələdiyyələrin real səlahiyyətləri olduqca aşağıdır, demək olar ki, icra stukturlarından tam formada asılıdır. Yarıciddi, yarızarafat olaraq bir dəfə qeyd etmişəm ki, bir qəbir yerindən başqa heç bir məsələyə bələdiyyə özbaşına münasibət bildirə bilmir. Vətəndaşların da bələdiyyələrdə, seçkilərdə iştirakı zaman-zaman mümkün olmur. Buna görə də hesab edirəm ki, bələdiyyə seçkisi balaca kampaniya olsa da, iri seçkilərə hazırlıq məhz buradan başlayır. Bələdiyyə həm də böyük spektrı əhatə edir və adamlarla ünsiyyət imkanı verir.\n-Seçkilərdə iştirak etməməyə ancaq bu səbəblərə görə qarşısız?\n-Əvvəla onu deyim ki, seçkidə iştirak etməməyə qarşı deyiləm. Sadəcə, bunu prinsip olaraq doğru hesab etmirəm. Qarşı hesab etdiyim məsələ hər bir partiyanın öz işidir. Amma cəmiyyət təkcə bizim partiyadan ibarət deyil. Bizim partiya da ictimai rəyi formalaşdıran tək partiya deyil. Digər müxalif partiyalar da ən azı hakimiyyətdən narazı elektoratın rəyini formalaşdırır. Onun proseslərə hansı dinamikada qoşulacağını təsbit edən siyasi xətt yürüdür. Təəssüf ki, mütləq əksəriyyət seçkidə iştirak etmədiyi üçün dinamika zəifləyir. Onlar dinamikanın artmasının qarşısını alırlar. Seçki dinamikası zəifləyəndə isə seçici ilə ünsiyyətimiz, verdiyimiz mesajların sayı olduqca aşağı olur. Seçici bu mesajları qəbul etmək imkanlarından sanki özünü bir qədər təcrid edir. Ona görə də onların seçkiyə qatılmamasını hər dəfə də bir qədər ictimai qınaq kimi qeyd etmişəm. Hər bir partiya bu məsələdə müstəqildir, özü qərar verə bilər. Amma məhz bu dinamiklik nöqteyi-nəzərindən cəmiyyətə müsbət ab-hava vermədiklərinin fərqindəyəm.\n-Bələdiyyə seçkilərində nəzərdə tutduğunuz nəticəyə nail olsanız, partiya nə qazanacaq?\n-Bələdiyyə seçkilərində iştirak edib yer qazanan üzvlərimiz həm də partiyanın işində aktiv yer alırlar. Vətəndaşlarla ünsiyyətdə olurlar, üstəgəl partiyanın strukturları seçilmiş adamların təqribi siyahısını bilir, onlarla işləyir. Seçkinin müasir texnologiyasını öyrənmək gələcək parlament və bələdiyyə seçkilərində namizədlərə kömək, seçicini inandırmaq və arxalarınca aparmaq prinsiplərini ortaya qoya bilər.\n-Siyasi institutların zəif olması nə ilə bağlıdır? Burada seçkiləri boykot etməyin rolu varmı?\n-Hakimiyyətin siyasi institutlara yanaşması doğru deyil. 2002-ci ilin 24 avqustunda keçirilən referendumda Konstitusiyaya edilmiş düzəlişlə proporsional seçki sistemi ləğv edildi. Bu siyasi institutların cəmiyyətdəki yerini zəiflətməyə hesablanmış addım idi. İnsanlar siyasi institutlar vasitəsilə bələdiyyə, parlament və prezident seçkilərində iştirakın mənasız olduğunu düşündülər. Adamlarda belə bir təfəkkür formalaşdı ki, partiya üzvü kimi seçkiyə getməkdənsə, majoritar qaydada getmək yaxşıdır. Onsuz da partiyanın olub-olmaması heç bir əhəmiyyət kəsb etmir. Hakimiyyət bu istiqamətdə də bəlli bir xətt yürütdü. Parlamentdə 40-45, bəzən də daha artıq bitərəf deyilən deputat anlayışını ortaya atdı. Parlamentdə çoxluq iqtidarda, ikinci bitərəflərdə, azlıq isə digər partiya mənsubu olanlarda oldu. İnsanlar da düşündü ki, nədən mən müxalif siyasi partiyada olum? Əgər bitərəf seçilmək mümkündürsə, parlamentdə onun nümunələri var, hətta bitərəf olaraq prezident seçkilərində namizəd olmaq olarsa, bitərəf olaraq MSK və dairələrdə nümayəndə yerləşdirə bilirəmsə, niyə siyasi institut seçim, həm də üzərimə müxalif bir yük, hakimiyyətin basqısını, repressiya götürüm? Ona görə də adamlar geri çəkildi və hakimiyyət bu yolla siyasi institutları zəiflətdi. Ona görə də cəmiyyətdə siyasi institutların yeri azdır. Siyasi təzyiqlər, repressiyalar, həbs təhlükəsi, işdən qovulmalar, mühacirətə getmələr də siyasi institutları zəiflədən amillərdən biri oldu.\n-Seçki, yoxsa razılaşdırılmamış aksiyalar? Hazırkı durum üçün hansı daha effektiv yoldur?\n-Hər bir partiyanın özünün mövqeyi var və bunda haqlıdır. Çünki o qədər partiya üzvləri qəbul edir. Partiya qərarlarını kənardan müdaxilə ilə kimsə tənzimləyə bilməz. O qrupda, partiyada, xətdə cəmləşən insanlar hansı qərarı verirlərsə, onda haqlıdırlar. Yetər ki, tələbləri, addımları qanunamüvafiq olsun.\n-Müxalifətin birləşməsi demək olar ki, bütün zamanların ən aktual müzakirə mövzusudur. Sizcə, müxalifət niyə birləşə bilmir?\n-Əslində müxalifətin birləşməsi anormal bir şeydir. Demokratik cəmiyyət olanda müxalifət niyə birləşsin ki? Partiyalar birləşmək üçün yaranmayıb. Ortaq kabinet yara bilərlər, səs çoxluğu, maraqlar təmin olunar. Bütün anormal cəmiyyətlərdə, qanunauyğunluqlarla inkişaf etməyən cəmiyyətlərin hamısında müxalifətin birləşməsi aktual olur ki, daha çox sayla, insanlar qeyri-demokratikliyin qarşısına bir sədd çəkə bilsin. Azərbaycan cəmiyyəti ona görə müxalifətin birləşməsini hər zaman aktuallaşdırır. Çünki qarşısında qeyri-demokratik idarəetmə metodları ilə yanaşan iqtidar var. Ona görə də istəyir ki, onun qarşısına sədd çəkən daha güclü toplum olsun. Daha çox insanın ortaya gəlməsi üçün də bütün siyasi qüvvələrin birləşməsini görür. Bu məsələ ona görə aktualdır.\n-Siz də müəyyən zamanlarda müxalifətin müxtəlif birliklərində təmsil olunmusunuz. Son olaraq Azərbaycan Xalq Hərəkatı yaranan zaman müzakirələrdə iştirak edirdiniz, amma AXH təsis olunanda prosesdən kənarlaşdınız.\n-Biz Xalq Hərəkatında heç vaxt olmamışıq. Bizim partiyada iclaslar keçirilirdi, lakin bu dəyirmi masalar, fikir mübadiləsi idi. Təşkilat məsələsinə gəlib çatanda biz orada olmadıq.\n-Müsavat Partiyasının təşəbbüsü ilə keçirən toplantıya siz də dəvət almadınız. Sizi niyə çağırmamışdılar?\n-Məni dəvət etmək onların görəvi deyildi. Məni dəvət etmək görəvi olmayan insanları buna görə nə ittiham etmək, nə də alqışlamaq fikrim var. Adamlar o insanlarla müzakirə keçirmək istəyirdilər. Siz məndən müsahibə alırsınız, sizi ittiham edə bilmərəm ki, niyə başqasından müsahibə almırsınız və ya alırsınız. Azərbaycanın taleyi məsələsinə sonda kiminsə bir arada oturması, müzakirə etməsindən çox seçicinin rəyi qiymət verəcək. Biz ona arxayınıq. Seçicinin rəyinə güvənirik ki, ilk demokratik fürsət Azərbaycanda ilk Ümid hakimiyyətini yaradacaq.\n-Yox. Əvvəlla siyasi institutlarla ictimai-siyasi nüfuzu olan insanların birliyini əldə etmək mümkün deyil. Mehman Əliyev, Hikmət Hacızadə, Əli İnsanov və digərləri bir siyasi institut, partiya, təşkilatla hansı formada birlik yarada bilər ki? Bu birliyin konturları nə olacaq? Onlar fəaliyyətlərini necə koordinasiya edəcəklər? Məsuliyyətləri fərqli olan adamlar necə bir yerdə otura bilər? Müsavat Partiyasının başqanı ilə ictimai-siyasi ekspert qismində çıxış edən adamın məsuliyyətləri tamamilə fərqlidir. Birinin partiya mənsubiyyəti var, biri isə qərarı fərdi şəkildə verə bilər. Orada əlini qulağının dibinə qoyub deyər ki, bu məsələyə “hə” deyirəm. Amma o birisi mütləq partiyanın rəhbər strukturlarına getməli, müzakirə etməli, icazə almalı və qərar nə olacaqsa, gəlib onu deməlidir. Bunlar fərqli şeylərdir. Ona görə də həmin toplantını birlik mesajı kimi qəbul etmədim. Cəmiyyət də bu cür qəbul etmədi.\n-Demokratiya üzərindən hər şey mümkündür. Demokratikləşmək istiqamətində hər şey etmək, hər danışığa getmək olar. Danışıq masasında da əyləşmək də, müzakirə də lazımdır. Bizim cəmiyyət olaraq ümumi prinsip və dəyərlərimiz var. Demokratiyaya baxışımızda siyasi institutların öz dəyər və prinsipləri var. Ümumi dəyər və prinsiplərin müdafiə olunması istiqamətində nə qədər istəsəniz mövqe ifadə etmək olar. Amma bloklaşma, vahid namizəd artıq fərqli şeylərdir. Partiyalar o qədər iç-içə olmalıdır ki, onların yanaşmaları, düşüncə tərzləri eyni olsun, idarəetməyə, siyasi institutlaşmaya və digər məsələlərə eyni cür baxsınlar.\n-Gündəmi zəbt edən mühacir qalmaqalına münasibətiniz necədir? Adı hallandırıldığı kimi təkcə Müsavat Partiyası bu prosesdə var, yoxsa...?\n-Heç bir partiyanın hüquqi və ya qeyri-hüquqi addımlarını müzakirə etmək fikrində deyiləm. Çünki onlar cəmiyyəti bütövlükdə əhatə etmirlər. Bu, bəlli bir qrup üçündür. Etdikləri qeyri-qanunidirsə, hüquq, qeyri-mənəvidirsə, partiya cavab verəcək. Mən o məsələlərə qarışmıram.\n-Mühacirətdə Ümid Partiyasının da üzvləri varmı?\n-Sıralarımzda olanlardan mühacirətə getmiş insanlar var. Amma onların heç birinin Ümid Partiyasından hər hansı bir arayış aldığı və s. belə bir şey yoxdur. Heç vaxt kiməsə mühacirətə getmək üçün arayış verməmişəm.\n-Azərbaycanla Avropa Birliyi arasında imzalanacağı deyilən tərəfdaşlıq sazişinə digər müxalif nümayəndələrindən fərqli münasibət sərgilədiniz. Sazişin Azərbaycan üçün vacib olduğunu bildirdiniz. Amma məlum olduğu kimi, sənəd imzalanmadı və hazırda bu məsələ gündəmdə deyil. Bu sənəd niyə vacibdir və imzalanması niyə yubadılır?\n-Biz Avropaya inteqrasiya etməyi bacarmalıyıq. Təbii ki, inteqrasiyanın içində özümüzün dəyər və prinsiplərimizi, müstəqilliyimizi, suverən hüquqlarımızı itirə bilən hər hansı bir addım olmamalıdır. Biz Avropaya ona görə inteqrasiya edirik ki, cəmiyyətimiz daya yaxşı yaşasın, bütöv olsun. İnsanlarımız daha güvənli hüquqi və sosial sistemdə yaşasın. Ona görə də biz istəyirik ki, Avropaya inteqrasiya olsun. Daha böyük və demokratik cəmiyyətə inteqrasiya etdikcə, avtoritar-totalitar rejimlərin əlinin Azərbaycandan çəkilmək imkanları daha genişdir. Xüsusilə də bizim yaxın iki böyük qonşumuzun- həm Rusiyanın, həm də İranın əli hər zaman Azərbaycanın üzərində olur. İdeoloji və idarəetmə nöqteyi- nəzərindən bu ölkələrin Azərbaycana təzyiq imkanları var. Mütəmadi olaraq da bundan istifadə edirlər. Avropaya inteqrasiya etdikcə, daha böyük ailədə yer aldıqca, onların da əllərini bizdən çəkmək imkanları yaranır. Amma Avropa Şurasına daxil olmaq “Ermənistan-Azərbaycan münaqişəsini istisnasız halda sülh yolu ilə həll edəcəyik” kimi bəyanatlara və öhdəliklərə imza atmadan baş verməlidir. Avropa və digər strukturların hamısına birmənalı şəkildə aydın deyilməlidir ki, biz torpaqlarımızdan vaz keçməyəcəyik. Bu gün sülh deyirsinizsə, sülh danışıqları gedirsə, bu proseslər müddətsiz, limitsiz uzana bilməz. Uzanacaqsa, kimsə bizə qarşı “müharibə etmə”, “işğal olunmuş ərazilərindən düşmənlərini çıxarma” kimi cəfəng mövqe sərgiləyə bilməz. Çıxaracağıq, haqlı olacağıq, ərazilərimizdə müstəqilliyimizi, suveren hüquqlarımızı bərpa edəcəyik. Bunun qarşısında kimsə dayana bilməz. Bizim siyasətin nəticəsi təcridolunma, embarqo, aclıq-səfalət də olsa, torpaqlarımız işğaldan azad olunacaq. Çünki bizim dövlət kimi formalaşmağımız, qürurlu vətəndaş olmağımız bundan asılıdır. Bizim üçün bu məsələ ümdə və birinci olandır. Demokratiyanı 5-10 il sonra gətirmək olar, amma torpaq məsələsi uzandıqca, cəmiyyət deqradasiyaya doğru gedir, mənəvi dəyərlər, dövlətə, torpağa bağlılıq itir, dövləti qorumaq instinkti zəifləyir.\n-Bizə heç bir şey vəd etmir. Bizə vəd olunan bir şey var, torpaqları işğaldan azad edə biləcək hakimiyyət formalaşdırmaq. Ya bu hakimiyyət torpaqları işğaldan azad etməlidir, ya da bunu edə bilməyəcəyini bəyan edib görəvdən getməlidir. Bunun ayrı bir yolu yoxdur. Əminəm ki, ilk demokratik seçki prosesində Ümid seçicidən dəstək alacaq. Biz o dəstəyi alandan sonra qısa zamanda Ermənistan-Azərbaycan münaqişəsini tam olaraq Azərbaycanın xeyrinə həll edəcəyik. Bu, söz, pafos deyil. İşğalçıları torpaqlarımızdan çıxaracağıq. Azərbaycan qanunlarına tabe olmayan, Azərbaycan vətəndaşlığını qəbul etməyən, konsititusiyaya əməl etməyən hər kəs vətəndaşlıqdan çıxarılacaq. Bu birmənalıdır. Azərbaycanın ən ucqar nöqtəsindən, Zəngilandından tutmuş Gədəbəyə qədər işğal olunmuş ərazilər qaytarılacaq. Bütün sərhədlər boyu torpaqlarımızın hər qarışında Azərbaycan bayrağı dalğalanacaq. İşğal olunmuş torpaqlarda erməniləri məskunlaşdırma siyasəti heç nəyi, arzu və istəklərimizi, hirs və qəzəbimizi, bu istiqamətdə mövqeyimizi dəyişdirmir. Orada bu gün 100 min adam yaşayır. Orada 1 milyon adam yaşasa belə, 10 milyonluq Azərbaycan xalqının 5 milyonu qırılsa belə, o torpaqları heç kimə verməyəcəyik. Bizim tək amalımız budur. Bu istiqamətdə çəkinəcəyimiz bir kimsə yoxdur. Torpaqların işğaldan azad edilməsi üçün qarşımızda dayanan hər hansı bir gücə- istəyir dünyanın ən hegemon, ən imperialist gücü olsun- sözümüzü deməyə, torpağımızı müdafiə etməyə gücümüz var. Biz nə tarix boyu baş verənləri unudarıq, nə itirdiklərimizi yaddan çıxarıb adiləşməsinə imkan verə bilərik. Buradan da səslənirəm: bu gün Paşinyan hər gün Dağlıq Qarabağla bağlı müxtəlif bəyanat verir. 1997-ci ilin noyabrında Ter- Petrosyan istefaya gedərkən verdiyi bəyanatı onlara xatırladıram: Unutmayın, o şeyi ki, bu gün sizə təklif edirlər, götürmürsüz, bir gün yalvaracaqsınız. Bir gün Paşinyan və onun yerinə gələcək hər kimsə, Dağlıq Qarabağda və Ermənistanda yaşayan əhali Azərbaycanla sülh müqaviləsi bağlamaq, atəşkəsi saxlamaq, müharibə etməmək, düşmənçiliyi dərinləşdirməmək üçün yalvaracaqlar. Bəlkə onda çox gec olacaq, bu gün onu düşünsünlər.


Rəfail Tağızadə - 27 sentyabr - zəfərin ilk günü » Conflict.az\nRəfail Tağızadə - 27 sentyabr - zəfərin ilk günü\n27 sentyabr 2020-ci il.\nMillətin özünütəsdiqi, zəfər savaşının başlanğıc günü.\n27 sentyabr Azərbaycanın torpaqlarının işğalına dözümünün son həddi, qalibiyyətə doğru ilk addımı, ruhun oyanışıdı. İnam günü.\nHamı övladını, əsgərini döyüşə sevinərək yola salırdı. Sevgisinə görə döyüşə getmək ən böyük qəhrəmanlıqdır. Bəli, “Torpaq uğrunda ölən varsa, vətəndir!”\nBu sevinc qalibiyyətə inamın sevinci idi. Qələbəyə doğru gedən yolda inamın olması çox vacibdir.\nHamı bu savaşın hər hansı formada iştirakçısı olmaq istəyirdi. Bacardığı, imkanı qədər. Uşaq da, böyük də, yaşlı da...\nMillətindən, dinindən asılı olmayaraq bu ölkənin bütün vətəndaşları Vətən üçün savaşa hazır idi. Döyüşürdü.\nSəfərbərlik İdarəsinin rayon şöbələrində döyüşə getmək üçün növbəyə dayananların sonu görünmürdü.\nYolboyu hamı döyüşə gedən əsgərləri alqışlayır, xeyir-dua diləyərək yollarına pay qoyurdular. Körpələr əllərindəki meyvələri əsgərlərə verərək “mən də pay verdim” sevincini yaşayırdılar. Qəlbdən üzə hopan təbəssüm gələcək qələbədən xəbər verirdi.\nBu Qələbəyə, uğura inam səhnəsi idi.\nBu sevinc ordusuna, dövlətinin gücünə böyük inamdan, torpağına – müqəddəs Qarabağına sevgidən doğurdu.\nSınmış qollar silaha sarılmağa qalxırdı. Sallaq başlar dikələrək düşmənə nifrət dolu alovlu baxışlar yollayırdı. Hamı sanki yenidən doğulmuşdu. Ahıllar da cavanlaşmışdı. Sönmüş arzular güllə-güllə çiçəkləyirdi. Top-top açılırdı.\nMurov dağı əvvəlki görkəminə qayıdırdı. Əsgərlərimizə “Qış gəlməmiş tez gəlin” deyirdi. O da bizim kimi doğmaları üçün darıxmışdı.\nQucaqlar qanad açmağa başlayırdı.\nYeni həyatın ilk gününə qədəm qoyurduq.\n27 sentyabr Azərbaycan üçün yeni mərhələnin bünövrəsini qoydu. Düzənlər dəyişdi. Artıq qalıb millətə çevrilirdik. Kim olduğumuzu göstərirdik.\nHər Qələbə, hər uğur Ordumuza - əsgərlərimizə yeni ruh verirdi. Qələbəyə gün-gün yaxınlaşırdıq.\nPüxtələşmiş, hazırlıqlı, güclü Ordumuz düşmən təxribatlarına son qoymaq üçün əks-hücumla Ermənistan ordusuna sarsıdıcı zərbələr endirərək torpaqlarımızı işğaldan azad etməyə başladı. Bu milli ruhun yüksəlişi, 44 günlük zəfərin ilk Qələbə siqnalı idi.\nArtıq əsgərlərimizin üzünü sığallayan doğma Qarabağımızın xoş havası onları zirvələrə səsləyirdi.\nSiyasi baxışından, hakimiyyətə mövqeyindən asılı olmayaraq vətən, dövlət yolunda hamı bir oldu. Birləşdi. Hamı ayaqda idi. Hamı əsgər idi. Hamı vətən deyirdi. Bu gücün, BIRLIYIN qarşısında heç kim, heç nə tab gətirə bilməzdi. Bu vəhdət Qələbəyə çağrış idi.\nGüc özünəinamın ən böyük qüvvəsidir.\nZəfər, şərəf yolunun ilk hərəkətverici, ümid günü olan 27 sentyabr çoxdan gözlənilən, ağrıları unutduracaq Qələbənin müjdəsi oldu.


Əmək Partiyasının Netanyahunun koalisiyasına daxil olması İsraildə sabitlik yaratmayacaq\nSiyasət 26 Mart 2009 12:51 (UTC+04:00)\nAzərbaycan, Bakı, 26 mart / Trend , müxbir Ü.Sadıxova /\nİsrailin Əmək Partiyası (Avoda) Benyamin Netanyahunun koalisiyasına qoşulmasına baxmayaraq sağ qüvvələrin hakimiyyətinin İsraildə stabil olacağı inandırıcı deyil.\n"Koalisiyaya daxil olan "Avoda" üzvləri ilə sağçı partiyalar arasında çoxlu fikir ayrılıqları var. Bunun gələcək hakimiyyətdə qeyri-stabilliyə səbəb olacağı istisna deyil", - Trend -a telefon bağlantısı zamanı Hayfa universitetinin professoru, politoloq Amasiya Baram bildirib.\nÇərşənbə axşamı Ehud Barakın partiyası "Avoda" İsrailin yeni hökumətinin formalaşdırılması tapşırılan Netanyahunun hökumət koalisiyasına daxil olmağa razılıq verib. Koalisiyaya daxil olmaq haqqında qərar partiyanın qurultayında 507 səsə qarşı 680 səs çoxluğu ilə qəbul edilib.\nMərkəzçi "Avoda" partiyasının "Likud" başçısının koalisiyasına daxil olması o deməkdir ki, sağçıların lideri Netanyahunun rəhbərlik edəcəyi İsrailin gələcək hakimiyyəti təkcə sağ yönlü siyasətə tərəfdar olmayacaq.\n"Avoda" ilə razılaşma, sağ yönlü partiyalar olan "Likud", "İsrail Bizim Evimizdir" və dini "ŞAS" partiyası koalisiyaya daxil olduqdan sonra əldə olunub.\nHökumət koalisiyası İsrailin gələcək hakimiyyətini aprelin 3-dək formalaşdırmaq üçün Netanyahuya fürsət verəcək.\nLeyboristlərə məxsus olan 13 mandat Netanyahunun başçılıq etdiyi koalisiyaya gərək olan çoxluğu verəcək. Dəqiq desək 120 yerdən 66-sı.\nNetanyahu hökuməti formalaşdırdığı halda Barak İsrailin müdafiə naziri postunda qalacaq.\nİsrail KİV-nin yazdığına görə, Netanyahu əmidir ki, "Avoda"nın iştirak etdiyi hökumət koalisiyası sabitliyə səbəb olacaq.\nLakin İsrailin xarici siyasətində və fələstinlilərlə danışıqlar məsələsində "Avoda" ilə sağ qüvvələrin fikir ayrılıqları koalisiyadaxili qeyri-sabitliyə və parçalanmaya səbəb ola bilər.\n"Likud" və müttəfiqləri "ŞAS" və "İsrail Bizim Evimizdir" fələstinlilərlə danışıqlarda sərt siyasətin tərəfdarıdırlar. "Avoda" partiyasının lideri, İsrailin müdafiə naziri Barak bunun əksinə olaraq Fələstin Muxtariyyəti ilə sülh danışıqlarının davam etdirilməsinin tərəfdarıdır.\nBar-İlan Universitetinin professoru, politoloq Yəhudit Auerbaxın fikrincə, Netanyahunun Barakla koalisiyası sabit təməl əsasında qurulmayacaq.\n"Avoda"da və "Likud"da daxili narzılıqlar artacaq. Netanyahunun hər partiyanın tələbləri ilə razılaşacağı inandırıcı deyil, - Trend -a telefon bağlantısı zamanı Auerbax bildirib.\nƏrəb-Britaniya Həmrəyliyi Şurasının (CAABU) başçısı Kris Doyl hesab edir ki, hələ heç bir hökumət koalisiyası İsraildə sabit olmayıb.\n"Netanyahuun koalisiyasındakı qeyri-stabillik leyboristlərlə sağ qüvvələr arasındakı fikir ayrılığından qaynaqlana bilər", - Trend -a telefon bağlantısı zamanı Londondan Doyl bildirib.\nOnun sözlərinə əsasən, koalisiyanın bütün iştirakçıları hökumət məsələlərində eyni baxışlara əsaslanmırlar.\nİsraildə hesab edirlər ki, koalisiyaya qoşulmaq nəticəsində leyboristlərin düşərgəsində parçalanma olacaq və "Avoda"dan olan bəzi deputatlar müxalifətə meyl edəcəklər.\n"Avoda" partiyasını dəstəkləyən Baramın fikrincə, leyboristlərin koalisiyada iştirakı Netanyahuya fələstinlilərlə sülh danışıqlarında daha liberal və yumşaq siyasət yürütməkdə kömək edəcək.\nEkspetin fikrincə, xarici və müdafiə siyasətində böyük səriştəsi olan Barakın dəstəyi Netanyahu üçün radikal sağ qüvvələrin təsirini zəiflətmək üçün vacibdir.\n"Yalnız Barakın dəstəyi ilə Netanyahu fələstinlilərlə danışıqları davam etdirə bilər", - Baram deyib.\n"Haarets" qəzetinin yazdığına görə, dünən ərəb və xarici sahibkarlar qarşısında çıxış edən Netanyahu fələstinlilərlə sülh danışıqlarını davam etdirəcəyini bildirib.\nAl Jazeera saytının verdiyi məlumata görə, Fələstin Muxtariyyəti gələcək sülh danışıqlarından ötrü narahatlığını bildirib, baxmayaraq ki, Mahmud Abbas "fələstinlilər istənilən İsrail hökuməti ilə danışıqlara hazırdır" demişdi.\nQüds internet qəzetinin yazdığına görə, ötən həftə Avropa Parlamentində çıxış edən Misirin xarici işlər naziri Əhməd Əbu əl-Qeyt bəyan edib ki, İsraildə hökumət koalisiyasının yaradılması sülh prosesini çətinləşdirir.\nBaramın fikrincə, İsrailin yeni hökumətində xarici işlər naziri portfelinə yiyələnəcək "İsrail Bizim Evimizdir" partiyasının lideri Libermanın siyasəti problem yarada bilər.\nLiberman iki il öncə Annapolisdə qəbul olunan razılaşmaya zidd olaraq Qərb Sahilində yəhudi yaşayış məntəqələrinin artırılmasının tərəfdarıdır.\nLibermanın siyasəti İsrailin ABŞ-la münasibətlərinə də mənfi təsi edə bilər.\nDanışıqlar prosesində əsas vasitəçi olan Vaşinqton hesab edir ki, Netanyahu hökuməti sülh prosesini çətinləşdirə bilər.\n"Haarets" qəzetinin yazdığına əsasən, ABŞ Prezidenti Barak Obama Ağ Evdə düzənlənən mətbuat konfransında deyib ki, İsrailin formalaşmaqda olan hökumətinin sərt siyasətinə baxmayaraq, ABŞ Yaxın Şərqdə sülhün əldə olunması üçün əlindən gələni edəcək.\nObama qeyd edib ki, ABŞ Yaxın Şərqdə sülhə can atacaq və bunun əleyhinə olanlarla əməkdaşlıq etməyəcək.\n"Bu baxımdan Libermanla İsrailin Xarici Siyasət İdarəsinin rəhbəri ilə danışıqlar aparmaq ABŞ tərəfi üçün çətinliklər yaradacaq. Belə olduqda ABŞ Netanyahu və "Avoda" lideri Barakla danışıqlara üstünlük verəcək", - Baram hesab edir.\n"Avoda" Netanyahunun formalaşdırdığı hakimiyətdə yer alsa ABŞ üçün İsraillə danışıqlar aparmaq asan olacaq, - Baram qeyd edib.\nProfessor Auerbaxın fikrincə, Netanyahu üçün vacib olan Vaşinqtonla münasibətlərin yaxşı səviyyədə saxlanılmasıdır və ABŞ administrasiyası ilə fikir ayrılığından yayınmaq üçün o, siyasətini bir qədər yumşaldacaq.